RSE: Slučaj Kašogi okončan za Rijad, ali ne i drugde - Svet - Dnevni list Danas\nPočetna » Svet » RSE: Slučaj Kašogi okončan za Rijad, ali ne i drugde\nIako je presudom neimenovanim saudijskim državljanima sud u Rijadu proglasio slučaj ubistva novinara Džamala Kašogija okončanim, on i dalje baca senku na međunarodnu reputaciju prestolonaslednika Mohameda bin Salmana kojeg mnogi smatraju odgovornim za brutalno ubistvo njegovog kritičara, prenosi Radio Slobodna Evropa (RSE) pisanje svetskih medija.\n0Piše: Beta 09. septembra 2020. 11.06 Izmenjeno: 13.34\nIstražitelji drugde pokazuju interes za istraživanja onlajn napada koji su prethodili smrti novinara.\nUprkos očekivanjima da će osuđeni za ubistvo Kašogija posle konačne presude suda u Rijadu izbeći smrtnu kaznu, malo je verovatno da će odluka utišati pozive na odgovornost prestolonaslednika Mohameda, ukazuje Volstrit džurnal.\nSaudijski sud osudio je petoricu na 20 godina zatvora i izrekao kraće kazne ostaloj trojici optuženih proglasivši slučaj zatvorenim gotovo dve godine posle zločina koji je, naglašava list, potkopao ugled princa bin Salmana, poremetivši njegov program ekonomskih reformi i strana ulaganja u kraljevinu.\nPrestolonaslednik se trudio da popravi narušeni imidž uoči samita lidera grupe G-20, čiji bi domaćin Saudijska Arabija trebalo da bude u novembru, ističe Volstrit džurnal, dodajući da od ubistva Kašogija u oktobru 2018. saudijski prestolonaslednik nije dolazio u SAD, ali je dobijao podršku predsednika Donalda Trampa, uprkos proceni CIA da je verovatno princ naredio ubistvo.\nTajno suđenje u Rijadu, prema pisanju njujorškog lista, trebalo je da pokaže da Saudijska Arabija može da pokaže odgovornost, ali grupe za zaštitu ljudskih prava su to nazvale zataškavanjem.\nSaudijske vlasti nikada nisu javno imenovale one kojima je suđeno i koji su osuđeni zbog ubistva, dok su oni koji su upoznati s postupkom kazali da je reč o nižerangiranim zvaničnicima.\nU julu je turski sud pokrenuo odvojeno suđenje u odsustvu protiv 20 saudijskih državljana, uključujući bliske saradnike Mohameda bin Salmana, zbog optužbi koje uključuju mučenje i namerno ubistvo.\nSpecijalna izvestiteljka Saveta za ljudska prava UN za vansudska pogubljenja Anjes Kalamar, koja je istraživala ubistvo Kašogija, utvrdila je da je tim od 15 saudijskih agenata doleteo u Tursku da se sastane s Kašogijem u konzulatu 2. oktobra 2018. godine gde je trebalo da preuzme dokumente neophodne za venčanje.\nTim je uključivao sudskog lekara, službenike obaveštajnih i bezbednosnih službi i pojedince koji su direktno radili za prestolonaslednika.\nCNN ističe da su u decembru 2019. saudijske vlasti navele da istražuju 11 osoba koje su učlestvovale u ubistva Kašogija ali da su odbačene optužbe protiv najistaknutijih ličnosti, uključujući bivšeg zamjenika šefa obavještajne službe Ahmeda al-Asirija i saudijskog glavnog konzula u Istanbulu Mohameda al-Otaibija.\nUz to, napominje CNN, saudijsko tužilaštvo je saopštilo da nije bilo „dokaza“ da je u ubistvo bio uključen Saud al-Kahtani, bivši glavni savetnik prestolonasljednika Mohameda i član njegovog užeg kruga.\nVerzija Rijada o onome šta se dogodilo 2. oktobra 2018. u zgradi saudijskog konzulata u Istanbulu, više puta se menjala kako su se pojavljivali novi detalji – uvek uz naglasak da ni Mohamed bin Salman ni njegov otac kralj Salman nisu znali za operaciju protiv Kašogija.\nGotovo dve godine posle ubistva, pregled zapisa s Tvitera baca novo svetlo na obrazac moguće koordinisanog zlostavljanja i zastrašivanja tokom poslednjih meseci života Kašogija u Virdžiniji – kampanje za koju neki zvaničnici kažu da je možda prekršila američke zakone s potencijalno ozbiljnim implikacijama na odnos SAD i Saudijske Arabije, ukazuje Vašington post.\nNakon što je u jesen 2017. postao kolumnista Vašington posta, Kašogi je svakodnevno dobijao uvredljive komentare i poruka, ali i pretnje koje su uglavnom dolazile sa saudijskih Tviter naloga.\nKašogi je, dodaje list, prijateljima rekao da veruje da je kampanju protiv njega dirigovao Saud al-Kahtani, koji je 2017. najavio stvaranje „crne liste“ usmerene na neistomišljenike koji su kritikovali saudijske vlasti.\nNovu analizu internet ofanzivu na Kašogija koja je počela u jesen 2017. i nastavila se nedeljama posle njegovog nestanka u oktobru 2018. sprovela je „Soufan grupa“ privatna bezbednosna kompanija na čelu s Ali Soufanom, bivšim FBI agentom i američkim zvaničnikom za protivterorizam. Soufan je taktiku opisao kao studiju slučaja u korišćenju društvenih mreža od strane autoritarnih režima za suzbijanje kritičara, dodajući da je Kašogi bio možda najpoznatija meta takvih kampanja, ali da nije bio jedini.\nAko bi se dokazala, saudijska kampanja protiv Kašogija mogla bi predstavljati kršenje američkog Zakon o kontroli izvoza oružja kojim se izričito zabranjuje trgovina s vladama koje uznemiruju američke građane ili stanovnike. List naglašava da je Saudijska Arabija jedan od najvećih stranih kupaca odbrambene industrije SAD, koji svake godine kupuje vojnu opremu vrednu milijarde dolara.\nNeki članovi Kongresa, naglašava vašingtonski list, pozivaju Trampovu administraciju da zakon počne da se primenjuje na Rijad, tvrdeći da je Saudijska Arabija više puta prešla granicu, ne samo s Kašogijem već i s ostalim neistomišljenicima od kojih su neki građani SAD.\ndzamal kasogi, Mohamed bin Salman, Saudijska Arabija, Ubistvo novinaraBeograd


Interesuje me Fakultet za fizičku hemiju. Kakva je perspektiva za zapošljavanje u Srbiji i inostranstvu? - BOŠ Karijera\nInteresuje me Fakultet za fizičku hemiju. Kakva je perspektiva za zapošljavanje u Srbiji i inostranstvu?\nDraga savetnice, treća sam godina gimnazije prirodno-matematičkog smera i interesuje me Fakultet za fizičku hemiju. Pitam se šta i gde mogu da radim sa završenim ovim fakultetom u Srbiji, ali me takođe interesuje i potražnja ovog zanimanja u inostranstvu. Koliko je perspektivan s obzirom što veoma malo srednjoškolaca odlučuje da ga upiše i ima li uopšte poslova vezanih za ovaj fakultet u Srbiji?\nHvala na pitanju. Veoma je lepo što si prepoznala šta je ono što te interesuje i šta bi volela da studiraš.\nSa diplomom FIZIČKE HEMIJE možete se zaposliti na svakome mestu na kome se koriste fizičkohemijski principi i eksperimentalne fizičkohemijske metode. To su pre svega instituti koji se bave istraživanjima kako u oblasti prirodnih nauka (Instut »Vinča«, Institut za Opštu i fizičku hemiju, Institut za fiziku, Institut za hemiju, metalurgiju i tehnologiju, Institut za ispitivanje materijala, instituti SANU) tako i tehničkih, medicinskih (Radiološki i onkološki institut«, Vojno-medicinska akademija, Zavod za zaštitu zdravlja itd) ili primenjenih (Hidrometeorološki zavod, Zavod za mere i standarde, Institut za kukuruz) nauka. Moguće je zaposliti se u RAZVOJNIM i KONTROLNIM LABORATORIJAMA mnogih industrija (farmaceutska, hemijska, prehrambena, metalurška); u laboratorijama za kontrolu vode, zemljišta, vazduha, hrane. Diplomiranih fizikohemičara ima i u prosveti: na fakultetima na kojima se održava nastava iz fizičke hemije (Poljoprivredni, Tehnološko-metalurški, Farmaceutski i naravno Fakultet za fizičku hemiju), u školama gde se predaje fizička hemija ili srodni predmeti. Više informacija o fakultetu i informator fakulteta možeš preuzeti OVDE.\nTako predlažem ti i da u našo bazi zanimanja pogledaš profile kojima se možeš baviti nakon završetka Fakulteta za fizičku hemiju:\nPotražnja u inostranstvu za stručnjacima iz oblasti fizičke hemije je znatno veća nego kod nas, kako su bolji uslovi i postoji više mogućnosti za prirodne nauke, te ti predlažem da pretražiš na internetu, a na ovom linku možeš videti sa kojim fakultetima iz inostranstva Fakultet za fizičku hemiju ima saradnju.\nNe treba da te brine to što ne spada u popularne fakultete među srednjoškolcima, jer se to često menja. Najbitinije je da odabir studija odgovara tvojim interesovanjima, željama i sposobnostima, te verujem da ni uspeh neće izostati.


Bečka Vijećnica će uskoro dobiti daljinsko hlađenje – Biznis.ba\nNaslovnaPauzaBečka Vijećnica će uskoro dobiti daljinsko hlađenje\nBečka Vijećnica će uskoro dobiti daljinsko hlađenje\nobjavljeno 03. avg 2021. u 13:10\nGradska vijećnica u Beču će od 2022. godine biti snabdjevena daljinskim hlađenjem. Putem novog sistema će se postići ušteda od 70 posto potrošnje energije i 50 posto emisija ugljen dioksida, u poređenju s konvencionalnim klima uređajima, saopćila je gradska vlast.\nCjevovodi do sjedišta gradske uprave su već postavljeni, sljedeći korak je uvođenje novog rashladnog sistema u zgradu, kako bi se od 2022. sve prostorije mogle hladiti na ekološki prihvatljiv način.\nUspostavljanjem sistema za daljinsko hlađenje kapaciteti rashladne snage će se povećati za, kako su istakli, 1,4 megavata, što odgovara snazi od 400 konvencionalnih klima uređaja.\n“Priključak vijećnice na novi sistem hlađenja je važan korak u pravom smjeru. Samo se sa klimatski prihvatljivim tehnologijama za grijanje i hlađenje možemo uspješno suprotstaviti klimatskoj krizi”, izjavio je Peter Hanke, član gradske i pokrajinske vlade, resor za finansije, privredu, rad, međunarodne odnose i Bečka javna preduzeća.\nProjekat podržalo preduzeće Wien Energie (Foto: PID)\nOsim električne energije, za ovaj rashladni sistem se koristi veliki dio, kako su ukazali, toplotne energije iz spalionica otpada. U glavnom gradu Austrije se ekološkim hlađenjem opskrbljuje skoro 140 zgrada, među koje spadaju i zgrade Univerziteta u Beču, Narodne banke, Hotela Kempinski ili Ringturma.\nVijećnica će uskoro biti još jedna javna zgrada sa ekološkim hlađenjem, što je rezultat saradnje preduzeća za snabdijevanje električnom energijom Wien Energie i Magistratskog odjela za izgradnju i upravljanje zgradama (MA 34), saopćili su iz Grada Beča.


SAD: Ispred crkve ubijeno troje, na groblju ranjeno dvoje\nTanjug 3. juna 2022. 06:31\nVAŠINGTON – Muškarac je pištoljem ubio dve žene na parkingu crkve u američkoj saveznoj državi Ajova, a zatim izvršio samoubistvo, a u drugoj pucnjavi ranjene su dve osobe na groblju u Viskonsinu, prenosi Rojters.\nPucnjava u Ajovi dogodila se u četvrtak, ispred Kornerston crkve, fundamentalističke hrišćanske crkve istočno od grada Ejmsa, dok je trajala služba, a kada su policajci stigli na lice mesta pronašli su troje mrtvih, saopštili su iz šerfove kancelarije.\nU međuvremenu, u drugoj pucnjavi u četvrtak ranjene su dve osobe na groblju u Rejsinu, Viskonsin, kada je napadač ispalio više hitaca prema ljudima koji su su prisustvovali sahrani, saopštila je policija.\nSAD su poslednjih nedelja potrešene masovnim pucnjavama u kojima je ubijeno 10 Afroamerikanaca u severnom delu Njujorka, 19 dece i dvoje nastavnika u Teksasu, i dva lekara, recepcioner i pacijent u Oklahomi.\nAmerički predsednik DŽozef Bajden pozvao je juče Kongres da zabrani ofanzivno oružje, pooštri procedure za izdavanje dozovola i primeni druge mere kontrole naoružanja kako bi se rešio problem masovnih pucnjava, navodi Rojters.


МEI - Aktuelnosti - J. Joksimović: Strategija podigla očekivanja svih, to je dobro i motivišuće\nJ. Joksimović: Strategija podigla očekivanja svih, to je dobro i motivišuće\n06. februar 2018. | Beograd\nMinistar za evropske integracije Jadranka Joksimović ocenila je danas da je EU Strategijom za proširenje uputila snažnu političku poruku „evropskom Balkanu“, posebno Srbiji, koju je prepoznala kao lidera ovih procesa u regionu.\nOna je, na konferenciji za štampu, istakla da je ovo jedna od najsnažnijih pozitivnih poruka koje je Srbija od EU dobila od trenutka početka evropskih integracija.\n„Današnje objavljivanje Strategije proširenja posebno sa fokusom na Zapadni Balkan, bolji naziv bi bio, na osnovu sadržaja dokumenta, proširenje na evropski Balkan. Ona pokazuje da je Srbija zaista puno uradila, da je još puno posla pred nama, ali da su napori vrednovani na pravi način“, objasnila je Joksimović.\nOcenila je da strategija predstavlja dodatni podstrek za Srbiju kao zemlju koja je prepoznata kao lider procesa, kojim ima dodatnu motivaciju u reformskim naporima koji su preduzeti. Rekla je da je Srbija prepoznata kao lider procesa, u kojem je napredovanje zasnovano na osnovu sopstvenih zasluga.\nJoksimović je kazala da je zadržan vremenski okvir 2025. godina, koji je dao predsednik Evropske komisije Žan Klod Junker na svojevremenu inicijativu da treba da dobijemo jasniji okvir predsednika Aleksandra Vučića.\n„Ova strategija je razrada Junkerove liderske i vizionarske izjave. Uverena sam da će epilog biti dobar. Ova strategija, pre svega za nas, ali i za druge u regionu, može biti samo motiv da više i brže radimo u korist građana“, navela je Joksimović.\nStrategija, prema njenim rečima, pokazuje i da je EU došla u fazu kreiranja, to jest reinvencije sopstvene regenerativne agende, da uviđa da mora da bude ujedinjena, solidarnija, demokratičnija kako bi bila spremna da primi potencijalne članice 2025. godine. Verujemo, dodala je, da će Srbija biti ta, ako ispuni sve uslove, koja će moći da postane članica.\nKako je rekla, uslovi su jasni i poznati i nije tačno da strategija donosi nove uslove.\n„Uslovi su sadržani u pregovaračkom okviru i ne menjaju se“, naglasila je Joksimović dodajući da Strategija samo pojašnjava čitav niz aktivnosti i smešta ih okvirno, nabraja aktivnosti koje mogu da pomognu da dođe do toga da naša zemlja bude spremna za članstvo do 2025. godine.\nUkazala je da je Strategija podigla očekivanja kod svih, što ne mora biti loše, kako očekivanja građana prema vladi, očekivanja građana od EU, ali i EU od vlada u regionu, kao i vlada od Unije. To je dobro i motivišuće, uverena je Joksimović.\nTo što je Srbija prepoznata kao lider procesa ne znači obeshrabrenje drugih, naglasila je ona, dodajući da zdrava atmosfera napretka može da deluje stabilizujuće na ceo region. „To je, naprotiv, dobra šansa i mogućnost da u prosperitetu, miru i stabilnosti vodimo politiku bolje budućnosti građana koji su nam dali mandat“, kazala je Joksimović.\nIstovremeno je poručila da ne bi volela da strategija bude razlog da radimo više, već se sve radi u interesu građana koji očekuju viši životni standard, bolju državu. „To su ciljevi gde EU pomaže da budemo brži i efikasniji“, zaključila je Joksimović.


Beogradski Sajam automobila od 12. do 15. maja › Made-in-Germany.rs\nBeogradski Sajam automobila od 12. do 15. maja\nNa Beogradskom sajmu se od 12. do 15. maja održavaju Sajam automobila “DDOR ECO BG CAR SHOW 07” i 14. Sajam motocikala “Motopassion”, koji će publici i stručnoj javnosti predstaviti najpoznatije brednove iz automobilske industije, sa akcentom na električna i hibridna vozila.\nKako su najavili organizatori manifestiacije, posetioce očekuje preko 50 premijera novih modela, od čega više od polovine čine vozila na električni pogon, prenosi agencija Tanjug.\n– Organizacija sajma je bio kompleksan posao, jer u ponudi nema automobila, sa čim se suočavaju i proizvođači i uvoznici. Imaćemo ukupno 28 marki automobila koje će u Hali 1 predstaviti preko 50 premijera, od čega više od pola čine vozila na električni pogon, a ostale premijere su hibridi – najavio je Zoran Lupšić iz Beogradskog sajma i istakao da će to biti prvi sajam automobila u Evropi koji se organizuje posle pandemije korona virusa.\nOn je dodao da će se u Hali 4 predstaviti više od 50 brendova moticikala, kao i veliki broj mopeda, skutera i kvadova. Za razliku od ranijih sajmova, ovogodišnji neće biti primarno prodajni, objasnio je Lupđić i poručio posetiocima da će biti prezadovoljni onim što će moći da vide. Pored toga, prateća oprema će biti predstavljena u halama 1 i 2a, gde će biti izloženi i solarni moduli i punjači, dok će u Hali 3, dodao je, posetioci moći da vide oldtajmere.\n– U Hali 1 že biti izložen solarni automobil, inače italijanski predstavnik na trkama ovih automobila, a dizajnirao ga je profesor Fakulteta primenjene umetnosti u Beogradu Marko Luković u saradnji sa Univerzitetom u Bolonji. U Hali 3a će biti izložba “Zastava automibili”, na kojoj će moći da se vidi kompletan proizvodni program bivše kragujevačke autoindsutrije, od prvog “fiće” iz 1955. godine do kabriolet verzije juga za američko tržište – najavio je Lupšić i dodao da će manifestacija obilovati i propratnim događajima poput izbora za mis sajma i stručnih panela o elektromobilnosti i korišćenja vodonika kao goriva.\nRadno vreme sajma biće od 10 do 20 sati, a poslednjeg dana, u nedelju, do 19 sati. Organizatori najavljuju da će u prodaji biti i porodične ulaznice za sajam, čija cena će biti 800 dinara (za dva roditelja i dvoje dece do 16 godina starosti) i važiće bilo kog dana sajma. Pojedinačna ulaznica koštaće 400 dinara, grupna 300, a grupna za đake i studente 200 dinara, dok će parking koštati 150 dinara po satu (maksimalna, dnevna parking karta iznosi 750 dinara).\nOd MiG na 08/05/2022 / AKTUELNO / Ostavite komentar\nAudi obara rekorde uprkos padu prodaje


Valjevskoj pivari priznanje "Lider održivog razvoja" | VAmedia - info portal\n10/10/2017 10/10/2017 Нема коментара на Valjevskoj pivari priznanje “Lider održivog razvoja”\nNa šestom Dunavskom biznis forumu, održanom proteklog vikenda u Novom Sadu, Valjevskoj pivari je dodeljeno priznanje “Lider održivog razvoja Podunavskog regiona”, za kontinuirani i efikasan rad sa pozitivnom tendencijom unapređenja prekogranične saradnje i poslovanja.\nTo je još jedno u nizu priznanja koje je Valjevska pivara zavredela u proteklih par godina za uspešno poslovanje. Nagradu dodeljuju Institut evropskih regiona iz Salcburga i “Media invent” iz Novog Sada, a uručio je prof. dr Radovan Pejanović, predsednik Organizacionog odbora Dunavskog biznis foruma. Osim Valjevske pivare, ovogodišnji laureati su: Regionalna razvojna agencija „Panonreg“ Subotica, „Prvi Partizan“ Užice, „MIND MG“ grupacija iz Mrkonjić Grada, „Bimal“ iz Brčkog, “Potens perforacija“ Požega, Banka „Poštanska štedionica“ Beograd, „Artos Kosjerić“, „Vitinka“ iz Kozluka, JKP „Naissus“ Niš i Grad Zrenjanin.\nDodeli priznanja prethodila je konferencija “Biznis i prosperitet – konkurentnost i održivi razvoj” na kojoj su govorili prof. dr Branko Ljutić, Nikola Pavičić, počasni predsednik “Sintelona”, Bojan Kekić, direktor Poštanske štedionice, Milan Prostran, agroekonomski analitičar i drugi. Pod pokroviteljstvom Privredne komore Srbije, dvodnevni Dunavski biznis forum je organizovan kao naučno-stručna konferencija posvećena konkurentnosti i održivom razvoju. Ovo priznanje pripada onima koji aktivno rade na provođenju Dunavske strategije i makroekonomske stabilnosti i saradnje u Regionu Podunavlja. Na ovaj način se podstiče podizanje konkurentnosti malih i srednjih preduzeća, imajući u vidu inovativnost, obrazovanje, kvalitet, ljudske resurse i zaštitu životne sredine.\nPočetak školske godine u školama za talente ,,Integral“\nMaksimalno 1305 na neodredjeno radno vreme


Sajam kućnih ljubimaca "Pet expo 2016"\nOvaj događaj koji će se održati u subotu 10. decembra, u 11 sati, na Trgu kod fontane ima i humanitarni karakter i predstavlja nastavak akcije za pomoć Mateji Radivojeviću.\nU organizaciji Udruženja roditelja „Svi do 23“ i opštine Smederevska Palanka, u subotu, 10. decembra, u 11 časova na trgu kod Fontane biće održan Sajam kućnih ljubimaca „Pet expo 2016“.\nPrema rečima Nikole Nikolića, iz Udruženja roditelja „Svi do 23“, ovaj događaj ima za cilj da se pored izložbe svih kućnih ljubimaca koja neće imati takmičarski karakter, apeluje na bezbedno rukovanje pirotehničkim sredstvima.\nZbog predstojećih praznika biće povećana upotreba petardi i ostale pirotehnike, koja može ugorziti bezbednost dece, ali koja isto tako negativno utiče i na životinje koje se plaše efekata pirotehničkoh sredstava.\nSa druge strane, ovaj događaj imaće i humanitarni karakter jer ujedno predstavlja i nastavak akcije prikupljanja pomoći za Mateju Radivojevića, našeg sugrađanina koji boluje od cerebralne paralize.\nKako je istakao Nikola Vučen, zamenik predsednika SO Smederevska Palanka, ovoj akciji priključila se i lokalna samouprava i tog dana na Trgu će biti postavljena kutija za prikupljanje novčane pomoći, da svako u skladu sa svojim mogućnostima, da doprinos da se obezbede neophodna sredstva za lečenje Meteje.


U svetu Roma - Ki Rromani lumija Arhive - Stranica 2 od 2 - Romaworld\nPočetak Projekti 2020 Archive by category U svetu Roma – Ki Rromani lumija (Page 2)\nVelika kiša je nanela ogromnu štetu i stanovnicima GO Crveni Krst. Na ovoj teritoriji u svim naseljima gde žive pripadnici romske zajednice delimično su obuhvaćeni ovom nepogodom. Prema rečima predsednika ove opštine do sada je podneto oko 60 zahteva porodica koje su pretrpeli štetu. Među ovim zahtevima ima i nekoliko zahteva romskih porodica, iz naselja […]\nRedakcija Romaworld 13 juna, 2020 0\nU Nišu je od početka pandemije Covid -19, podeljeno oko 30 hiljada paketa. Donatori su bili Ministarstvo za rad zapošljavanje i socijalna pitanja, Grad Niš, HELP, GIZ, SKRUG Liga Roma,NVO i Fondacije. Ovih 290 paketa je donirala Fondacija Vlade Divac, Grupa 484 i ambasada Norveške. Ovaj Tv paket je deo projekta „U svetu Roma – […]


Makedonski zvaničnici: Našu sigurnost od sada garantuje NATO\nTanjug 6. februara 2019. 17:32\nSKOPLJE, 6. februara (TANJUG) – Predsednik Makedonije Đorde Ivanov pozdravio je danas potpisivanje Protokola o pristupanju NATO-u, jer je on oduvek podržavao strateške ciljeve zemlje, preneo je danas njegov kabinet u saopštenju za medije.\n„Makedonski predsednik smatra da je žalosno što je današnjem potpisivanju Protokola prethodio sporazum kojim se menja ustavni naziv Republike Makedonije, koji je naneo trajnu štetu makedonskim nacionalnim interesima“, navodi se u saopštenju, prenosi MIA.\nRepublika Makedonija je, prema predsedniku Ivanovu, zaslužila trideseto mesto u NATO-u, jer su svi potrebni standardi odavno ispunjeni od strane vojske Republike Makedonije, zahvaljujući doprinosu svih prethodnih vlada Republike Makedonije.\nMakedonija više nije izolovana. Našu sigurnost ne garantujemo samo mi, već i NATO, što neizbežno donosi većoj sigurnosti u zemlji i regionu, izjavila je potpredsednica i ministarka odbrane Radmila Šekerinska nakon potpisivanja Protokola o pristupanju NATO-u u Briselu, navodi agencija.\t„Danas ulazimo u budućnost“, kazala je ministarka Šekerinska, „koju pre godinu i po niko nije mogao ni da zamisli“\nŠekerinska je istakla da je ovaj izuzetan uspeh rezultat strateške odluke da se iza sebe ostavi autokratska vladavina i život u izolaciji.\nOna je napomenula i da „ovo dostignuće“ ne pripada samo političarima, već i svim građanima, koji su ga čekali i radili strpljivo 30 godina, a tokom proteklih godinu i po dana doprineli sa značajnim promenama u međunarodnim odnosima koje ova država ima.\nPoručila je i da domaći i strani investitori više ne treba da brinu o bezbednosti i sigurnosti svojih investicija.\nMinistarka je ocenila da će generacije koje dolaze biti zahvalne za hrabrost i posvećenost „ovoj generaciji lidera, patriota, pripadnika vojske iposlanika koji su odlučili da se država okrene budućnosti“, prenosi agencija.


Nova pravila protiv Wikipedia nasilja | PC Press\nNova pravila protiv Wikipedia nasilja\n26. maj 2020. Milan Živković\nWikipedia planira da stane na put svakom nepoželjnom ponašanju u okviru platforme, a uz pomoć formalnijeg načina moderiranja sadržaja.\nŠta je to “Wikipedia nasilje”?\nTokom godina se formirala posebna vrsta online nasilja, karakterističnog samo za Wikipedia-u, a u obliku pogrešnih informacija, te nasilnim promenama sadržaja, sa ciljem da se povredi neka javna ličnost, ili da se sadržaj menja u skladu sa privatnim uverenjima moderatora. Wikimedia fondacija planira da to u budućnosti sprečava, a uz pomoć novih setova pravila, te banovanje svih onih moderatora i korisnika koji ih budu kršili. Pored toga se planira da se više ulaže u Trust i Safety timove, te da se poveća broj zaposlenih, ali i količina sigurnosnih alata.\nCilj je da se razvija i podržava bezbedno okruženje, te prakse i alati koji eliminišu toksično ponašanje. Najveći problem je u vezi sa Wikipedia volonterima koji su posvećeni, ali neretko ulaze u moderatorske ratove, posebno kada su u pitanju kontroverzne teme. Na taj način ugrožavaju korisničko iskustvo, te reputaciju platforme na kojoj mnogi tragaju za informacijama, i očekuju da pročitano bude tačno, a ne oblikovano privatnim uverenjima i predrasudama moderatora.\nPročitajte i: Linux je svuda\nUprkos problemima Wikipedia-i se veruje, pa je i YouTube koristi za demantovanje video sadržaja koji podržavaju teorije zavere. Da bi se nastavilo sa takvom reputacijom neophodno je da se neki delovi unaprede, a posebno oni koji utiču na moderiranje i tačnost sadržaja.\nTagovi: wikimedia, Wikipedia, YouTube\n← Turla: Ruska hakerska grupa protiv antivirus programa\nMotorola predstavila prvi pristupačan telefon s olovkom →\nIndijski premijer traži jedinstven stav država po pitanju regulative kriptovaluta


Ulica otvorenog srca 2014. posvećena bakama i dekama - Penzin\nPočetna Magazin Godine Društvo Ulica otvorenog srca 2014. posvećena bakama i dekama\nPrvi dan 2014. godine biće u znaku aktuelne humanitarne akcije Fonda B92 65+ Pokret za brigu o starijima. Ulicom otvorenog srca šetaćemo za bake i deke.\nBeograđani, tradicionalno, prvog dana u godini šetaju Ulicom otvorenog srca. Nekada je ta ulica bila jedna i nalazila se u Svetogorskoj… A onda se proširila, pa se i u drugim delovima Beograda moglo šetati ulicama otvorenog srca. Različite ulice, ali ista namera: da se sa sugrađanima i gostima Beograda podeli radost i da se pokaže otvoreno srce grada.\nOve, 2013. godine, Beograđani su šetajući Ulicom otvorenog srca mogli da učestvuju u humanitarnoj akciji „Bitka za bebe“. Prvi dan 2014. godine biće u znaku aktuelne humanitarne akcije Fonda B92 65+ Pokret za brigu o starijima. Pokret ima za cilj da najugroženijim starim osobama u izolovanim sredinama obezbedi hranu, ogrev i medicinska sredstva, a planira se i obezbeđivanje teleasistencije starijim sugrađanima.\nU sklopu manifestacije Ulica otovrenog srca biće obezbeđena promotivna mesta za kompanije koje žele da budu prisutne na događaju i da se na taj način priključe Pokretu 65+. Sav prihod od zakupa promotivnog prostora biće upotrebljen za obezbeđivanje pomoći najstarijim sugrađanima koji žive sami.\nTags:B92Beogradbrigadobrotvorna akcijahumanitarna akcijahumanostPokret 65+ulica otvorenog srca\nSilver Alert širom SAD


U padu broj tuzbi protiv poslodavaca koji ne postuju Zakon - Društvene diskusije - BH Forum\nU padu broj tuzbi protiv poslodavaca koji ne postuju Zakon\nx · 1 · 766\nu: Veljača 07, 2019, 07:44:58 poslijepodne\nU padu broj tužbi protiv poslodavaca koji ne poštuju Zakon\nPutem Službe za besplatnu pravnu pomoć Saveza sindikata Republike Srpske prošle godine sačinjeno je 68 tužbi protiv poslodavaca, kojima je obuhvaćeno 114 radnika, čiji je ukupan iznos potraživanja oko 337.000 maraka.\nRanije su, kako pokazuju iskustva sindikalnih radnika, tabak češće presavijali radnici u javnom sektoru, a 2018. godine je bilo više onih iz privatnog sektora koji su odlučili tražiti pravdu u sudnici.\nGoran Stanković, generalni sekretar Saveza sindikata Republike Srpske, potvrdio je da se radnici odluče na tužbe tek kada je to zadnji način da ostvare svoja prava.\n"Većinom su to prava koja su definisana aktima poslodavca ili zakonom pa se na sudu vrlo lako utvrdi da je poslodavac povrijedio ta prava. Pored suda, radnici su pomoć tražili i putem Agencije za mirno rješavanje radnih sporova i dosta slučajeva je i na taj način riješeno", navodi Stanković.\n"Sve je manje i loših poslodavaca i loših radnika. Koliko god mi bili nezadovoljni i smatrali da neke stvari idu sporo, koliko-toliko se ide naprijed ka zakonitosti, što će u svakom slučaju dovoditi i do manje tužbi i sudskih sporova", kaže Škrebić.\nSindikalci kažu da je od 2016. naovamo znatno smanjen broj tužbi zato što je donesen novi Zakon o radu ("Sl. glasnik RS", br. 1/2016 i 66/2018), a istovremeno su prestali da važe opšti kolektivni i posebni kolektivni ugovor.\nOvo je jedna velika probaaaaa\nPostoje, međutim, i još drastičniji primjeri... Neka preduzeća, naime, odu u stečaj ili likvidaciju pa potraživanja radnika ne budu nikad naplaćena i pored pravosnažne presude.


Istraživanje “Obavezno služenje vojnog roka u Srbiji” i promocija magazina “Odbrana i bezbednost” | Istraživački centar za odbranu i bezbednost\nISTRAŽIVANJE ,,OBAVEZNO SLUŽENJE VOJNOG ROKA U SRBIJI” I PROMOCIJA MAGAZINA ODBRANA I BEZBEDNOST\nIstraživački centar za odbranu i bezbednost je od januara do maja 2018. godine sproveo istraživanje na temu uvođenja obaveznog služenja vojnog roka u Srbiji. Istraživanje je sprovedeno u 11 opština i gradova u Srbiji. Ukupan uzorak u istraživanju je 1117 ispitanika, a specifično je da je istraživanje rađeno i po polu i po starosnoj dobi. Dopunski deo istraživanja sproveden je putem magazina Odbrana i Bezbednost.\nMagazin ODBRANA I BEZBEDNOST je medij, koji je osnovao i pokrenuo Istraživački centar za odbranu i bezbednost 2017 godine. Magazin je namenjen svima koje interesuju sfere odbrane i bezbednosti. Cilj ovog medija je promocija naučnog rada u ovim oblastima kao i približivanje odredjenih tema široj publici.\n-Promocija magazina Odbrana i Bezbednost\nJasmina Andrić– Urednik magazina Odbrana i Bezbednost\nProf dr. i general u penziji Božidar Forca- Kolumnista magazina\nJasmina Andrić– ispred ICOBA\nDržavni sekretar Aleksandar Živković– Ministarstvo odbrane\nGeneral-major u penziji Vidosav Kovačević– podpredsednik SUBNOR-a\nKonferencija za medije će se održati u ponedeljak 18. juna sa početkom u 11:00h u Press centru UNS-a (Knez Mihailova 6). Pozivamo sve zainteresovane za ove teme da nam se pridruže. Dobrodošli!\nBezbednosne konsultacije tokom Bugarskog predsedavanja EU Organizovana konferencija o obaveznom služenje vojnog roka


Opština Bela Palanka : Južne vesti\nRadnici javnih preduzeća u Beloj Palanci mesecima bez plate, u Opštini ćute\n14:20, 21. 9. 2020.\nDa su plate u javnom sektoru u Beloj Palanci neredovne i da se sa njima kasni mesecima, slažu se radnici Opštinske uprave, Predškolske ustanove, Ustanove za sport i komunalnog preduzeća Komnis . Zbog čega se kasni sa platama i kada će one biti isplaćene radnicima, iz Opštine Bela Palanka ne odgovaraju, dok se novi direktor Komnisa Miloš Pavlović nada da će one biti redovnije.\nJedinstveno upravno mesto - da građani jednim dolaskom i na jednom mestu obave sve poslove\n09:42, 27. 8. 2020.\nNa jugu jedinstveno upravno mesto, koje građanima služi da brže i lakše obave razne administrativne polove, već nekoliko meseci postoji u Beloj Palanci, a plan je da ga dobiju još neke lokalne samouprave. To je kontakt tačka gde jednim dolaskom građanin na jednom šalteru dobija sve relevantne informacije, može da podnese zahtev, a na istom tom mestu dobija i rešenje.\nDeoba u palanačkoj Skupštini: SNS "izgubio" većinu\n14:59, 21. 2. 2020.\nOsamnaestoro od 25 dosadašnjih odbornika SNS u lokalnom parlamentu Bele Palanke izašlo je iz odborničke grupe koja čini većinu i formiralo 3 odborničke grupe građana. Dok opozicija smatra da je to manevar predsednika Opštine zbog članova Izborne komisije, on ne odgovara na pitanja novinara, a neki od odbornika i ne znaju kojoj grupaciji sada pripadaju. Skupština ima 29 odbornika, većinu do sada je činilo 25 iz SNS-a, dok su u opoziciji ostala 4 odbornika koalicije SPS - JS.\nSva dokumenta na jednom mestu za Belopalančane\n11:24, 20. 2. 2020.\nZahteve za dečiji dodatak i socijalnu pomoć, overu dokumenata, poreske prijave i drugu potrebnu papirologiju, građani Bele Palanke ubuduće će moći da pribave na jednom mestu, na jedinstvenom upravnom mestu koje su otvorili ministar lokalne samouprave Branko Ružić i predsednik Opštine Goran Miljković.\nJavna preduzeća spojena, direktor jednog od njih ostao neraspoređen\n14:37, 20. 4. 2017.\nSkupština opštine Bela Palanka odlučila je da Javno preduzeće “Bela Palanka-net” pripoji preduzeću “Centar za kulturu”. I dok su svi zaposleni iz jednog prešli u drugo preduzeće, direktor “Bele Palanke-net”, iako je bio na spisku onih koji prelaze u drugo preduzeće, ostao je neraspoređen. Dok on misli da je za sve kriva politika, predsednik Opštine kaže da je sve po zakonu.\nOpština nagradila najbolje učenike i studente\n16:50, 30. 1. 2015.\nOpština Bela Palanka uručila je novčane nagrade najboljim srednjoškolcima 4. godine sa prosekom ocene 5 i studentima sa prosekom ocene 8,5 i više sa teritorije opštine.


RSCG: Zeleno nije zbog Srbije, ponosimo se komitskom zastavom - SPORTSKI ŽURNAL\n„Zelena boja nalazi se i na podlozi štita na državnom grbu, pa kao takva logično, može i da preovladava na boji dresa nacionalnog tima. Takođe, i komitska zastava je deo naše istorije koje se ne stidimo, već i te kako ponosimo“\nRukometni savez Crne Gore (RSCG) saopštio je da odluka da na utakmici Evropskog prvenstva protiv Srbije igraju u zelenim dresovima nije nikakva „provokacija“ i da su boje izabrane još u septembru.\n- Odluka o boji dresa u kojoj će naša reprezentacija nastupati na Evropskom prvenstvu donesena je od strane rukovodstva Saveza na čelu sa predsednikom Petrom Kapisodom, još u septembru prošle godine. Naime, prilikom posete kompaniji ‘’Hummel’’ kada je i potpisan ugovor u Arhusu (Danska), odabrane su četiri garniture dresova – bela, crvena, zelena i crna. Te boje prijavljene su Evropskoj rukometnoj federaciji (EHF) 4. oktobra, nakon čega su potvrđene 8. novembra 2019. godine, a tu informaciju EHF je prosledio svim nacionalnim federacijama koje su bile naši protivnici u grupnoj fazi. Boje dresova su konačno potvrđene na tehničkom sastanku održanom 8. januara, odnosno dan uoči početka prvenstva - saopšteno je “Vijestima” iz Rukometnog saveza Crne Gore.\n- Bilo je planirano da u jednom od mečeva glavne faze naša reprezentacija ponovo nastupa u zelenoj garnituri. Stoga, netačni su navodi da je ta garnitura dresova nošena samo protiv Srbije, jer je ista ravnopravna sa svim ostalim koje imamo, kao zvanične i prijavljene EHF-u. Takođe, netačno je i to da je zelena garnitura dresova korišćena zbog aktuelnog društvenog trenutka, jer je izbor, kao što je već navedeno, izvršen u septembru prošle godine.\n- Zelena boja nalazi se i na podlozi štita na državnom grbu, pa kao takva logično, može i da preovladava na boji dresa nacionalnog tima. Takođe, i komitska zastava je deo naše istorije koje se ne stidimo, već i te kako ponosimo - zaključuje se iz RSCG, uz napomenu da golmani reprezentacije već duže od 10 godina nastupaju u zelenim dresovima.\nDrug Svetozar · 15 januar, 2020 11:33\ngolub · 15 januar, 2020 12:06\nAaaa · 15 januar, 2020 13:42\nsige37 · 16 januar, 2020 18:50


U nizu korisnih informacija i podataka, nova opcija omogućiće da tokom trase putovanja imamo informacije o preporučenim merama prevencije virusa\nJedna od najpopularnijih i najkorisnijih aplikacija, koju svakodnevno koristimo Google Maps sada donosi još jendu u nizu korisnih informacija. Naime, od sada će ova aplikacija upozoravati na mere zaštite od korona virusa kojih treba da se pridržavaju na trasi njihovog putovanja.\nKorisnici će moći da znaju i kolika je gužva u gradskom prevozu u odnosu na mere za prevenciju virusa\nPročitajte još: Znate li kako da instalirate DARK MOD na Vac apu? Ništa lakše\nObzirom na to da gradovi širom sveta različitom brzinom ukidaju mere zaštite od pandemije korona virusa, Google Maps je odlučio da svojim korisnicima olakša snalaženje na različitim lokacijama na kojima se nađu.\nJedna od novih funkcija koje su uvedene je ta da će korisnik moći u svakom trenutku da provere broj ljudi koji čekaju na autobuskoj stanici ili da li na nekom drugom mestu koje je na trasi vašeg putovanja ima više ljudi nego što bi trebalo.\nOsim toga, poboljšana je i procena nivoa zagušenosti javnog prevoza, a biće i označeno u kojim je prevoznim sredstvima obvezno nositi masku za lice.\nKako to obično i biva, ove opcije neće biti odmah svima dostupne, a dostupnost će zavisiti od saradnje Google kompanije i gradskih vlasti.\nZa sada, Google Maps ove nove mogućnosti testira u Argentini, Australiji, Belgiji, Brazilu, Kolumbiji, Francuskoj, Indiji, Meksiku, Španiji, Tajlandu, Ujedinjenom Kraljevstvu i SAD.\nGoogle Chrome je i dalje neprevaziđen pretraživač, a pravo IZNENAĐENJE su drugo i treće mesto!\nKONAČNO! Google Chrome blokira sve reklame koje nepotrebno troše bateriju


Oko mauzoleja Vukašina Šoškočanina gotovo četiri godine vode se rasprave a poslednju je poveo Zoran Milanović. Opština Borovo na svojim fejsbuk stranicama 2. maja ove godine objavila je dva snimka na kojima se vidi grupa\nUpoznao sam i Ivana Atanasijevića, zvanog Iko (1961), od oca Hrvata i majke Srpkinje, koji je ratovao na srpskoj strani. Na „Ovčaru” je došao da izvuče brata Mišela, koji je ratovao na drugoj strani. U\nDa li je Nenad stvarno poginuo kao hrvatski vojnik ili su njegova pogibija i sahrana bile u funkciji žestoke kampanje koja je u to vreme vođena upravo oko Vukovara. „Ako otvorimo popis Muzeja žrtava genocida\nGrađani Hrvatske u nedelju biraju novi saziv Sabora. Predizborna kampanja trajala je kraće nego inače i sprovodila se u uslovima pandemije. Srbi direktno ovoga puta nisu bili tema, ali je po svemu sudeći već premašena\nPošto su stavovi opšte sednice VPS obavezujući za niže sudove, Tompson će ustaški pozdrav i dalje moći legalno da izvikuje na koncertima u Hrvatskoj. Odluka opšte sednice hrvatskog Visokog prekršajnog suda (VPS) da ustaški pozdrav\nOni koji su naređivali ili ubijali starce i decu po staračkim domovima i izbegličkim kampovima, za počinjeni zločin moraju i odgovarati. U toku noći 30/31. maja 1999. NATO avioni u „humanitarnoj misiji”, nazvanoj „Milosrdni anđeo”,\nDirektor Dokumentaciono informacionog centra “Veritas” Savo Štrbac izjavio je da bi, da nije bilo virusa korona, svi iz Zagreba i Sarajeva kao i uvijek otišli u Blajburg. Štrbac je napomenuo da se slomom fašizma u


"Da se vlast vozi GSP-om znala bi da i osmoro ljudi staje na jedan kvadrat"\nPolitički analitičar Cvjetin Milivojević smatra da je jedina svrha eventualnog raspisivanja vanrednih parlamentarnih izbora to što većina glasačkog tela naprednjaka ne bi podržala Vučićev plan za Kosovo. Dodaje i da bi opozicija te izbore, pod trenutnim uslovima, trebalo da bojkotuje, jer je to jedino čega se Vučić plaši.\nU prvoj reakciji na građanske proteste koji se već tri nedelje održavaju u Beogradu, predsednik Republike Aleksandar Vučić poručio je da na njega neće pritisak vršiti ni to ako na ulicama bude pet miliona ljudi.\nMeđutim, u izjavi od pre dva dana kaže da razume građane koji su nezavodoljni i da je spreman da podlegne pritiscima naroda, ali nikada pritiscima političara, istovremeno otvorivši mogućnost održavanja vanrednih izbora.\nPolitički analitičar Cvjetin Milivojević ocenio je, međutim, u Novom danu TV N1, da bi Vučić građanske proteste mogao da iskoristi samo kao povod za vanredne parlamentarne izbore, dok bi pravi razlog njihovog održavanja bio to što dve trećine glasačkog tela SNS-a ne bi podržalo predsednikov plan za Kosovo.\n“Oni nemaju mandat za ovo što žele da čine sa Kosovom. Imate složenu situaciju, dve trećine glasača veruje da je Vučić garant da će celo Kosovo ostati u sastavu Srbije. Vanredni parlamentarni izbori bili bi raspisani u tu svrhu. Jer od trenutka kada Vučić obnaroduje svoj neviđeni plan za Kosovo, ogroman broj glasača prestaje da glasa za njega”, objasnio je on.\nPodsetio je i da se vanredni izbori najčešće raspisuju kada je vlast sigurna da će ih dobiti, kako bi obezbedila još nekoliko godina produžetka mandata, a uveren je da bi Vučić pod trenutnim uslovima, ubedljivo dobio izbore kada bi ih sutra raspisao.\nLokalni izbori u Lučanima su, kako kaže, pokazali koliko izborni uslovi u Srbiji ne valjaju i zato opoziciji preporučuje da u takvim okolnostima, ni ne učestvuje na eventualnim vanrednim parlamentarnim izborima.\n“Predsednika i vlast više plaši sve jasniji i glasniji zahtev najvećeg dela opozicije da ne žele da izađu na sledeću izbore”, uveren je Milivojević.\nProtesti ni ne moraju da sruše vlast, već da otvore važne teme\nSaglasan je i da su građanski protesti koji se održavaju u Beogradu dosad najozbiljniji protesti protiv aktuelne vlasti, ali ističe i da bi čak i 50.000 ljudi na ulicama bilo malo za jedan grad sa gotovo dva miliona stanovnika.\nMilivojević kaže i da ne vidi da su građanski protesti u Beograd potpuno jasni, čak ni građanima koji šetaju – jasno je da su svi protiv Vučića, ali sa različitih pozicija.\n“Ali ima jedna druga stvar, ljudi iz Beograda ne primećuju nešto drugo – vidite proteste na Staroj planini, stalne proteste malinara u Zapadnoj Srbiji. Oni u ovom trenutku nisu koordinirani, potrebna je solidarnost. I ti protesti 2000. ne bi bili završeni tako kako su završeni, da ogroman broj građana nije došao iz Centralne Srbije”, podsetio je on.\nMilivojević smatra i da je kombinacija građanskih i političkih zahteva “recept za uspeh” protesta i podseća da će 16. januara, na godišnjicu ubistva Olivera Ivanovića, biti prilika da se uputi jedan jasan građanski zahtev vlastima – ko stoji iza tog ubistva, ili ako još ne znaju ko stoji, da bar saopšte ono što su dosad u istrazi utvrdili.\nProtesti, kako kaže, ne moraju da uzdrmaju ili sruše vlast – to treba da rade političari – dok protesti treba da u javnosti otvore teme o kojima se ne priča. Protesti bi takođe mogli da upozore na još jednu važnu situaciju – da Zapad trenutno gleda Vučiću kroz prste zbog Kosova, i da neko iz EU konačno kaže da režim u Beogradu nema podršku za manjak slobode medija, urušavanje institucija, pritisak na sudstvo i sl.\nVučićeve izjave se sudaraju kao dva jarca na brvnu\nNa pitanje kako vidi obrt u Vučićevim izjavama, od toga da na njega neće pritisak vršiti ni to ako na ulicama bude pet miliona ljudi, do toga da je uvek spreman da podlegne pritisku naroda, Milivojević je rekao da mu je “ispod časti” da analizira predsednikove izjave.\n“Uzmite u koleraciju bilo koje dve Vučićeve izjave u razmaku od nedelju dana, i videli biste da se dijametralno sudaraju, kao dva jarca na brvnu. Tu nema konzistentnog stava”, ističe Milivojević.\nSmatra i da je neozbiljno da se Nebojša Stefanović koji je potpredsednik Vlade, ministar unutrašnjih poslova i drugi čovek SNS-a, bavi prebrojavanjem ljudi na protestima. “Političari na vlasti se ne voze GSP-om, da se voze, znali bi da na jedan kvadratni metar može da stane i osmoro ljudi”, konstatovao je Milivojević.\n„Evo vam izbori, ali opozicija može samo da sanja da ću podleći njihovim pritiscima“


Tanjug 30. jula 2021. 15:23\nVAŠINGTON – Količina amonijum-nitrata koja je eksplodirala u luci u Bejrutu prošle godine jednaka je jednoj petini od prvobitne isporuke te hemikalije ukladištene u toj luci 2013. godine, zaključio je FBI.\nBudući da se približava 4. avgust i prva godišnjica od eksplozije, brojna važna pitanja i dalje su bez odgovora, uključujući i to kako je tako ogromna količina amonijum-nitrata, koji se može koristiti za proizvodnju đubriva ili bombi, godinama nebezbedno skladištena u glavnom gradu Libana, navodi agencija Rojters.\nEksplozija je bila jedna od najvećih nenuklearnih eksplozija ikada zabeleženih, a u njoj je život izgubilo više od 200 ljudi, ranjeno je na hiljade, a razoreni su delovi Bejruta.\nU izveštaju FBI-a od 7. oktobra 2020. godine, u koji je Rojters imao uvid, procenjuje se da je tog dana eksplodiralo oko 552 tone amonijum-nitrata, što je značajno manje od 2.754 tone koliko je stiglo na teretnom brodu u zakupu Rusije 2013. godine.\nIstražitelji FBI došli su u Bejrut nakon eksplozije na zahtev Libana.\nTužba za britanskog princa Endrjua u SAD za seksulani napad\nAngela Merkel na svom poslednjem mitingu pozvala na glasanje…\nKotor: Posle 40 godina sklonili sliku Svetog Save iz…


Igrom i pesmom kroz Crepaju - Radio televizija Pančevo\n27. avgusta 2018. 2. novembra 2018. 0404\nOtpočela je defileom fijakera i folkloraša kroz mesto, a zatim je održan koncert i organizovano druženje. Ove godine KUD Sveti Sava imao je goste koji su se smenjivali na bini i to KUD Neolit iz Starčeva, KUD Branko Radičević iz Novih Banovaca i Udruženje kulture, obrazovanja i tamburaškog stvaralaštva Galium iz Ravnog sela.\nNa početku koncetra folkloraši crepajačkog društva predstavili su nošnje: od banatske, preko šumadijske, bunjevačke, i mnogih drugih, a potom su se smenjivala društva i predstavila svoje ansamble, koreografije i deo repertoara.\nJedan od najlepših sastava i interpretacije bila je dečja pevačka grupa ovog kulturno-umetničkog društva, devojčice koje su pevale dodolsku pesmu za prizivanje kiše. Obučene u bele haljine, sa crvenim satenom na nadlakticama i cvećem u kosi, a pod vođstvom Jelene Ranimirov, izgledale su jedinstveno i gotovo bajkovito.\nU nastavku programa ređala su se narodna kola, od Banata sve do juga Srbije, a posetioci su svako umetničko društvo nagrađivali gromoglasnim aplauzima. Kao što je i do sada bio slučaj, prostor ispred letnje bine u Crepaji bio je pun posetilaca i ljubitelja narodne pesme i igre i time je KUD Sveti Sava opravdao kvalitet i svoj rad.\nSolističku izvedbu narodne pesme imala je Anđela Stojiljković koja je svojim glasom zavredila oduševljenje i odbravanje publike.\nIgrom i pesmom kroz Crepaju je manifestacija koju je finansijski podržala opština Kovačica, a u ime predsednika opštine Milana Garaševića, manifestaciju je otvorila načelnica za kulturne delatnosti, Tanja Bubeskov. Ona je pozdravila sve pristune i istakla da je opština prepoznala značaj manifestacije i odobrila značajna sredstva putem projektnog finansiranja, i tako će činiti i na dalje.\nKUD Sveti Sava zahvalio se svima koji su pomogli da se bina oslika logom Nikole Petkova, specijalno napravljenim za ovo kulturno-umetničko društvo, a posebno slikarima koji su kao poklon i naslikali zid na bini, i to Nenadu Stojkovu i Branislavu Simiću.\nVršac: Uz ličnu kartu i pasoš za vakcinisane i zeleni sertifikat za putovanja


Nije mnogo prošlo i Kruščić je zbog prašine koja je podigla nakon ovog incidenta zatražio od policijskih organa da procene da li je siguran, jer se lično ni najmanje nije osećao bezbednim. Preciznije, zahtevao je od nadležnih da utvrde da li je pripadnik kriminalnog miljea sa kojim se neprestano dovodio u vezu.\nTreba napomenuti i da je o datom mišljenju policija je zvanično konsultovala i Agenciju za nacionalnu bezbednost.\nEKSPLOZIJA U PODGORICI Bomba u diskoteci u kojoj često gostuju estradne zvezde\nLokal je otvoren pre nekoliko meseci, a Miodrag je u njega uložio nekoliko stotina hiljada evra, tvrdeći pritom da sredstva potiču od kreditnih zaduženja. "Bigl" posluje u okviru firme "Vilma i Beti", čiji je osnivač Bojan Laković, a Kruščić izvršni direktor.\nInače, kako je preneo CDM, Kruščić je ranije bio vlasnik podgoričkih klubova "Puba 111", "City Halla", "City Becksa", "Marketa" i "Dr Brajera".\nMiograd Kruščić ubijen je prekjuče nešto posle 18 časova kada je nepoznati napadač u njega repetirano više metaka.


Penziju prosečno primamo 18 godina? - Penzin\nPočetna Magazin Godine Penziju prosečno primamo 18 godina?\nJedna invalidska penzionerka iz Beograda svoju penziju prima već 70 godina. Prvu penziju primila je davne 1946. godine. Koliko danas godina ima, ne želi da otkriva, jer dame se za godine ne pitaju. Ona je jedna od retkih koja dugo već dočekuje poštara s penzijom, mada je činjenica, a to potvrđuje i statistika Fonda za penzijsko i invalidsko osiguranje, da žene u proseku, primaju duže penziju od muškaraca.\nPrema podacima za 2015. godinu, kada su u pitanju starosne penzije, muškarci u proseku penziju primaju 17, a žene 19 godina, dok u slučaju invalidskih penzija muškarci penziju primaju 18, a žene 22 godine.\nS obzirom na to da se starosna granica za odlazak u penziju stalno povećava i kod nas i u zemljama Evropske unije, postavlja se pitanje koliko će ubuduće biti penzionera koji će narednih 70 godina primati penziju?\nIli će zbog toga što sve stariji odlazimo u penziju biti više onih koji su doprinose uplaćivali ceo radnik vek, ali penziju nisu dočekali? Da li je manje izdvajanje za penzije iz državne kase zaista jedini parametar kojim se zakonodavac rukovodi kada pooštrava uslove za penziju, ili demografija, ipak, pokazuje da se danas duže živi nego pre 20 ili 25 godina, pa samim tim treba duže i da se radi?\nPitanje pooštravanja uslova za penziju pokrenula je ovih dana i Nemačka centralna banka, saopštivši da bi podizanje starosne granice za penzionisanje na 69 godina do 2060. godine u izvesnoj meri ublažilo pritisak na državni penzioni sistem, budući da je populacija sve starija.\nStarosna granica je 65 godina života, a prosečan životni vek u Srbiji oko 75 godina. To praktično znači da bi penziju prosečno primali 10 godina. Međutim, starosna granica još uvek nije podignuta na 65 godina za žene (taj proces još uvek traje), a penziju prima i veliki broj penzionera koji su u penziju otišli pre 15, 20, pa i 30 godina po nekim starim uslovima, vanrednim uslovima, po osnovu gašenja firmi, sticanja invalidskih penzija, itd.\nDrugim rečima, realnost najvećeg broja stanovnika Srbije biće penzija koja traje prosečno 10-15 godina. Oni koji uspeju sa radnog mesta da odu u penziju, automatski će na tom prelasku gubiti i polovinu prethodnih prihoda, i životni standard neminovno pada prelaskom sa plate na penziju. U tom smislu, svaki pojedinac treba na vreme da razmotri sve mogućnosti da obezbedi svoje treće doba na vreme.\nTags:isplata penzijapenzijeprosečan životni vekprosečna penzijaSrbija


Završene Dječije radionice na Zimskom salonu knjiga – JU Biblioteka Sarajeva\nNovina na ovogodišnjem Zimskom salonu knjige koji je održan od 11. do23. decembra u gradskoj galeriji Collegium Artistikum u organizaciji JU Biblioteka Sarajeva, Bosanskog kulturnog centra i IKD University Pressa su radionice za djecu – dječiji program. Dječije radionice u organizaciji Biblioteke Sarajeva i Bosanskog kulturnog centra vodila je Suzana Dedić. Na radionicama su učestvovali: Fahrudin Kučuk, Željka Lemez iz Udruženja Bajka, Fikreta Nazifović – Udruženje SAHAN, Jagoda Iličić, Kreativni studio IDEJA-Danira Avdić, Lidija Sejdinović – teta Pričalica, MR Note – Nedim Sofić, Udruženje za promovisanje dječijeg stvaralaštva DJETLIĆ – Dijana Zvizdić, Udruženje mladih za komunikaciju i kreativno učenje –Lejla Kasumagić, Hor Princez krofne, Jasmina Klico i Suzana Dedić iz JU Biblioteka Sarajeva.\nDječije radionice su organizovane s ciljem poticanja djece na čitanje od najranije dobi i promocije stvaralaštva za djecu i mlade. U sklopu dječijeg programa pokrenuta je i humanitarna akcija doniranja knjiga i slikovnica za biblioteku Zavoda za specijalno obrazovanje i odgoj djece” Mjedenica”.\nRazgovor sa književnicima – “Budi dobar prema svom umu”\n“Ukrasimo knjige” radionica u okviru projekta Zimski raspust u Biblioteci Sarajeva\nKonkurentski zahtjev – Pružanje usluga tehničko-fizičke zaštite odjeljenja Biblioteke za 2020. godinu\nPromocija knjige „Pričala nam teta Knjigolina“ Jagode Iličić


Oružje na policama Volmartove radnje u El Pasu, u Teksasu\nNajveći američki maloprodajni lanac Volmart saopštio je u utorak da će prestati da prodaje municiju za pištolje i pojedino poluautomatsko oružje u svim radnjama širom Sjedinjenih Država i zatražio od potrošača da ne nose vatreno oružje u prodavnici, iako to dozvoljavaju zakoni pojedinih saveznih država.\nVolmart je takođe pozvao na pooštravanje bezbednosne provere kupaca oružja, kao i oduzimanje oružja osoboma sklonim nasilju. Gotovo istu poruku uputio je i lanac prehrambenih prodavnica Kroger.\n"Jasno je da je status kvo neprihvatljiv. U našoj kompaniji su se tokom jedne nedelje dogodila dva užasna događaja i mi nikada nećemo biti isti", naveo je izvršni direktor Volmarta Dag Mekmilon u pismu zaposlenima.\nMekmilon je rekao da je kompanija donela odluku o prestanku prodaje municije posle njegove posete El Pasu u Teksasu, gde je naoružani napadač u Volmartovoj radnji ubio 22 osobe.\nKompanija Kroger saopštila je da "raste broj Amerikanaca koji više ne žele status kvo i koji traže konkretne i razumne reforme zakona o oružju", te da se "pridružuje onima koji ohrabruju zvaničnike da usvoje zakone o bezbednosnoj proveri kupaca oružja i oduzimanju oružja onima kod kojih postoji rizik od nasilja".\nOdluke kompanija Volmart i Kroger pozdravili su aktivisti za kontrolu oružja, dok je Nacionalno udruženje vlasnika vatrenog oružja ocenilo da su podlegli pritisku "elita koje su protiv oružja".\nPrema istraživanjima, prodavnice oružja u Sjedinjenim Državama su prošle godine zaradile 11 milijardi dolara, a 19 odsto profita otpada na municiju.\nVolmart je prethodno prestao da prodaje poluautomatsko oružje i povećao starosnu granicu za kupovinu oružja na 21 godinu.


R. Jovanović: Bugarskoj nije u interesu da kvari odnose sa Srbijom\nOn ističe da Bugarskoj svakako nije u interesu da kvari odnose sa Srbijom, pre svega iz ekonomskih razloga, i da Beograd nema problem sa Sofijom kakav ona ima sa Skopljem\nPut u pakao je, kažu, često popločan dobrim namerama. Bez namere da pravimo poređenje između Evropske unije i pakla, postavlja se pitanje možemo li takođe reći da je put u Evropsku uniju popločan ucenama?\nPoslednja je to ponovo na svojoj koži osetila Severna Makedonija. Tek što je zvanično Skoplje, nakon popuštanja pred insistiranjem vlasti u Atini, odustalo od „tapije“ na ime Makedonija, pridodavši mu odrednicu „Severna“, usledio je novi talas ucena, ovog puta iz Sofije.\nNovo bugarsko uslovljavanje početka pristupnih pregovora koji bi predstavljali novu etapu na putu Severne Makedonije ka Evropskoj uniji, vezano je, međutim, za sam nacionalni identitet Makedonaca.\nBugarska vlada, naime, traži da pre početka pregovora Severna Makedonija prizna povezanost bugarskog i makedonskog jezika i izmeni neke interpretacije istorije.\nSofija zahteva da u međunarodnoj upotrebi ne može biti naziv makedonski jezik, već samo „zvanični jezik Republike Severne Makedonije“. Druga opcija je da se naziv makedonski jezik koristi sa zvezdicom i objašnjenjem u fusnoti „u skladu sa Ustavom Republike Severne Makedonije“.\nU dokumentu koji je Bugarska dostavila zemljama članicama EU u Briselu tvrdi se da je makedonski nacionalni identitet plod etničkog „inženjeringa“ bivše Jugoslavije, a da su makedonski jezik veštački proglasile komunističke vlasti 1944. godine.\n„Iako se posle Prvog svetskog rata slovensko stanovništvo na geografskom prostoru Makedonije izjašnjavalo kao bugarsko, Beograd je između dva svetska rata pokušao da iskoreni bugarski identitet nametanjem novog ‘južnosrpskog’ identiteta.\nKako ovaj pokušaj nije uspeo, nakon Drugog svetskog rata jugoslovenski komunistički vođa Josip Broz Tito pribegao je stvaranju još jednog novog identiteta, ovaj put ‘makedonskog’, u tadašnjoj Socijalističkoj Republici Makedoniji“, navodi se u dokumentu koji evropskim diplomatama „objašnjava“ istorijsku pozadinu bugarskog stava.\nU celom ovom slučaju dilema je više. Prvo, zbog čega Bugarska sada, u ovom trenutku, insistira na nečemu što, ako se gleda malo dalje u prošlost, nije problem koji je nastao juče? Drugo, šta se desilo sa Ugovorom o prijateljstvu, dobrosusedskim odnosima i saradnji, koji su Bugarska i Makedonija potpisale 2017. godine, a koji Skoplje smatra jedinim preduslovom za početak pregovora sa EU? Taj je dokument trebalo da predstavlja istorijsku prekretnicu i „trasiranje puta prijateljstva“, uz olakšavanje carinskih i graničnih procedura, izdvajanje sredstava za prekogranične i regionalne projekte, uz snažnu podršku Bugarske makedonskim evroatlantskim aspiracijama.\nTreće, da li ovim pokazivanjem mišića Bugarska pokušava da sebi izgradi poziciju nekakve regionalne sile i da li bi bila spremna da tako nešto ponovi i, recimo, u slučaju Srbije, u trenutku kada se bude odlučivalo o njenom ulasku u EU?\nVeć se, naime, i iz navedenog dokumenta koji su bugarski predstavnici uručili Briselu vidi šta u Sofiji misle o politici koju je Beograd provodio na teritoriji današnje Severne Makedonije od 1918. godine pa do raspada SFR Jugoslavije. A ako im je sada sporna istorija sa Skopljem, šta ih može sprečiti da istim putem krenu i kada su u pitanju odnosi sa Beogradom?\nAleksandar Popov iz Centra za regionalizam veruje da je, čak i uz moguće postojanje želje Sofije da pokaže mišiće u regionu, cela stvar prvenstveno namenjena za unutrašnjepolitičku upotrebu.\n„Ako se ne varam, mislim da i njih uskoro očekuju nekakvi izbori. A na ovaj način, pokazivanjem mišića prema svom slabijem susedu, bugarske vlasti, zapravo, mobilišu svoje glasače i simpatizere. Istovremeno možda pokušavaju da pokažu i neku svoju snagu u regionu, ali mislim da im to nije bila primarna ideja“, kaže Aleksandar Popov za Ekspres.\nDodaje pritom da mu nije jasno zbog čega su u Sofiji sada „izvukli“ ovaj problem koji svakako nije od juče. Sa druge strane, Popov ocenjuje kako se Makedonija sada našla u prilično nezgodnoj situaciji, pre svega zbog, „za Makedoniju i Makedonce praktično ponižavajućih izjava premijera Zorana Zaeva“.\nZaev je, naime, za bugarsku novinsku agenciju BGNES izjavio da u Severnoj Makedoniji u Drugom svetskom ratu nije bilo bugarske okupacije nego administracije. Zaev je u intervjuu još rekao da je već promenjeno 20 tabli na kojima je pisalo “bugarski fašistički okupator”, te da Bugarska nije fašizam.\n“Bilo je nekad neke administracije, u tom trenutku, na početku, ali zatim se Bugarska diže zajedno sa antifašizmom, bori se za slobodu i demokratiju, te je apsolutno deo antifašističkog fronta. Bugarske i makedonske vojske oslobađaju teritorije – Krivu Palanku, Kumanovo, Skoplje i u čitavom tom delu”, istakao je Zaev.\nA Popov se na to pita: „Kako su to Bugari oslobodili Skoplje? Tako što su otišli iz njega?“. Sagovornik Ekspresa dodaje i da su u Skoplju postali svesni koliko su bili zaštićeni dok je postojala Jugoslavija, „baš kao što je i Hrvatska bila zaštićena, jer da nije bilo Jugoslavije, ona bi Drugi svetski rat završila kao poražena kvislinška država NDH“.\nI Radomir Jovanović iz Centra za međunarodnu javnu politiku veruje da preko Severne Makedonije Bugarska pokušava da projektuje „neku svoju političku moć u regionu“.\n„Oni doživljavaju Severnu Makedoniju kao deo neke svoje stare države, baš kao što su je i u Srbiji doživljavali kao ’staru Srbiju’. Videli smo da je bugarski ministar odbrane Krasimir Karakačanov čak najavio da je spreman da pošalje inženjerijski puk u Severnu Makedoniju da ukloni spomenike i spomen ploče na kojima se spominje ’bugarski fašistički okupator’“, kaže Jovanović za Ekspres.\nOn, međutim, ne veruje u to da bi Sofija mogla da pribegne nečemu sličnom kada su u pitanju odnosi sa Srbijom i njena nastojanja da se priključi Evropskoj uniji. Razloga za to je, prema njegovom mišljenju, više. On na prvo mesto stavlja pre svega dobre međusobne odnose koje imaju ovdašnji predsednik Aleksandar Vučić i tamošnji premijer Bojko Borisov.\n„Drugo, Bugarskoj svakako nije u interesu da kvari odnose sa Srbijom, pre svega iz ekonomskih razloga, imajući u vidu i izgradnju istočnog kraka koridora 10 od Niša ka granici sa Bugarskom, ali i činjenicu da preko bugarske teritorije ide gasovod ‘Turski tok’, koji se preko Srbije proteže do granice sa Mađarskom. Ostaje, doduše, pitanje bugarske manjine oko Bosilegrada, ali to ne bi trebalo da bude problem. Jer problem sa Srbijom nije ni jezički ni identitetski, kakav je problem koji Sofija ima sa Skopljem. Toga u odnosima između Srbije i Bugarske nema“, ističe Jovanović.\nAutor Marko R. Petrović\nNaslovna fotografija: EPA-EFE/Bulgarian government press office\nIzvor Ekspres, 06. decembar 2020.\nPreporučujemoBugarskaEvropska UnijaEUZoran ZaevRadomir JovanovićSeverna MakedonijaSrbijaCentar za međunarodnu javnu politiku


Ogromna saradnja s Kinom, Srbija povećala izvoz 15 puta /video/ - Sputnjik Srbija\n11:00 06.03.2021 (osveženo 15:35 06.03.2021) Preuzmite kraći link\nPredsednik Aleksandar Vučić izjavio je danas, nakon sastanka sa kineskom ambasadorkom Čen Bo, da je u prethodnom periodu napravljen ogroman pomak u saradnji Srbije i Kine, kao i da je u poslednjih pet godina Srbija za čak 15 puta uvećala izvoz u Kinu.\nVučić je istakao da je saradnja dve zemlje zasnovana na principima iskrenog prijateljstva, solidarnosti i poštovanja.\n“I u političkom smislu poštovanja teritorijalnog integriteta Srbije, odnosno politike jedne Kine, kao i na principima iskrenog prijateljstva zemalja, ali i ličnog prijateljstva koje imam, i trudim se da negujem, sa kineskim predsednikom kojem sam zahvalan na odnosu prema Srbiji”, rekao je Vučić.\nOn je ukazao da je Kina danas već treći ukupni spoljno-trgovinski partner Srbije, što je, ističe, do pre neku godinu bilo nezamislivo.\nVučić je podsetio da je sinoć dočekao još 500.000 kineskih vakcina na aerodromu, te istakao da je Srbija još pre godinu dana, kada je izbila epidemija korone i u našoj zemlji, imala veliku podršku Kine, koja joj je dopremila opremu, respiratore, ali i ljude koji su napravili dve laboratorije.\n“I danas nam najviše pomažu sa vakcinama”, naglasio je Vučić. Zato je zamolio kinesku ambasadorku da prenese izraze njegove najdublje zahvalnosti predsedniku Kine i da mu kaže da se “jedna mala zemlja i njen predsednik ponose tom saradnjom i ističu to na svakom mestu”.\nVučić je dodao da je sada na nama da ubrzamo vakcinaciju, jer vakcina ima dovoljno.\n“Imamo sada i različite mutacije i nove vrste, i od presudnog je značaja da što više ljudi vakcinišemo i revakcinišemo”, rekao je Vučić, preneo je Tanjug.\nDogovorena izgradnja obilaznice oko Kragujevca\nVučić je preneo je novinarima da je danas sa Kinezima dogovorio novi projekat, izgradnju obilaznice oko Kragujevca i to po veoma dobroj ceni.\nVučić je kazao da će biti povezan severni deo teritorije grada Kragujevca sa južnim delom, ali da će se graditi deonica ka Vučkovici i Gruži do Moravskog koridora preko Mrčajevaca. Projekat je vredan ukupno više od 100 miliona evra, dodao je Vučić.\n"Mi smo uprkos situaciji sa koronom dobili danas konačno obećanje od Žanga (iz CRBC-a) da će do Svetog Nikole, 19. decembra, biti završen auto-put Čačak-Požega, tako da ćemo moći za Svetog Nikolu auto-putem da idemo do Požege", rekao je Vučić.\nOn je dodao da će se stizati do Zlatibora za najviše dva sata i 10 minuta, dok se sada putuje tri sata i 40 minuta.\nPredsednik je, takođe, najavio da će biti ugovoren i nastavak gradnje auto-puta dalje od Požege do Boljara i da će se odmah krenuti sa radovima, kao i da je dogovorena cena od oko 1,5 milijardi evra.\nVučić je najavio i da će gradnja Fruškogorskog koridora, od Novog Sada do Rume, početi već krajem proleća ili početkom leta.\nPodsetio je da se već grade auto-put i brza saobraćajnica Ruma-Šabac-Loznica.\nKazao je da će CRBC graditi i obilaznicu oko Loznice u vrednosti od 37 miliona evra, ali i da će se graditi obilaznica oko Novog Sada sa dodatnim mostom na Dunavu. Vrednost obilaznice oko Novog Sada je 129 miliona evra.\nVučić navodi da su počeli i zvanični pregovori za izgradnju brze saobraćajnice od auto-puta kod skretanja za Požarevac do Golupca, kao i da je plan da se produži do Majdanpeka, ali i Negotina i Kladova, kako bi se održao istok Srbije u životu i podigla ekonomija.\nPredsednik je rekao da će biti izgrađena i industrijska zona u Prahovu.\nKada je reč o obilaznici oko Beograda, Vučić kaže da se radi sa Kinezima deo do Bubanj Potoka, ali da ostaje da se napravi još jedna deonica do Pančeva kako bi kompletan saobraćajni prsten bio završen, zajedno sa novim mostom na Dunavu kod Vinče. Za tu deonicu je potrebno više od 700 miliona evra, preneo je Tanjug.


POPUNITE ANKETU – KREATIVNA ČAROLIJA\n12 априла, 2020 12 априла, 2020 аутор: kreativnacarolija\nDragi nastavnici, učitelji, vaspitači, direktori škola, dragi roditelji učenika, ispred vas je anketa kojom želimo da saznamo da li smo svi zajedno spremni da odgovorimo na pitanje potrebe realizacije Završnog ispita koju nam najavljuje Ministarstvo prosvete, nauke i tehnološkog razvoja.\nNastavnička mreža tokom pandemije, koju čini oko 26 000 članova, veoma je zabrinuta i uznemirena zbog insistiranja na pripremama i realizaciji Završnog ispita u Republici Srbiji. Zbog toga insistiramo da se ove pripreme obustave i da se od same realizacije ZI odustane. Mišljenje struke jeste, da se neće ništa „nepopravljivo i nenadoknadivo“desiti jer imamo u fokusu činjenicu da se naša zemlja, kao i ceo svet, našla u vremenu, kada su zdravlje i ljudski životi, ono što je najvažnije.\nU situaciji, kada se o bolesti i smrti priča u svako doba dana i kada je priča, o broju zaraženih i umrlih, najaktuelnija tema, smatramo da nije ni etički, ni profesionalno, decu i roditelje cele jedne generacije stavljati u nepotrebno stresnu situaciju.\nS druge strane, od 15. marta, svi nastavnici neumorno kreiraju i realizuju nastavu na daljinu, a da nas niko nije pitao da li posedujemo potrebnu opremu, računar i internet, kao neophodan minimum za realizaciju. Istini za volju, ta ista oprema, potrebna je i našim učenicima, a svesni smo da je nema na onom nivou koji se prećutno podrazumeva.\nIzgleda da samo mi znamo i osećamo kakve drame preživljavaju učenici i njihovi roditelji i na koje sve načine rešavaju nedostatak besplatnog interneta i neophodne opreme. Smatramo da je mesec dana finansiranja „besplatnog“ obrazovanja, od strane nastavnika i učeničkih roditelja, sasvim dovoljan dug koji smo odužili svojoj državi i da sada sa pravom očekujemo da država, odnosno resorno ministarstvo, treba nama da pomogne.\nOvim anketiranjem želimo da saznamo koliko učeničkih roditelja, nastavnika i svih zaposlenih u obrazovanju podržava:\nObustavu pripeme i realizacije Završnog ispita, u osnovnim, i Maturskog ispita, u srednjim školama.\nObezbeđivanje besplatnog interneta i opreme (računar/tablet/telefon) za sve učenike i nastavnike osnovnih i srednjih škola.\nUkoliko imate nekih pitanja, predloga ili sugestija, budite slobodni da nam pišete na e-mail: nastavnicka.mreza@gmail.com\nFB grupa NASTAVNIČKA MREŽA\nPrevious postSAVETI PSIHOLOGA\nNext postĐAČKO BAŠTOVANSTVO TOKOM PANDEMIJE


Crna Gora zaključala 11 gradova i opština - Sputnjik Srbija\n15:52 10.03.2021 (osveženo 16:35 10.03.2021) Preuzmite kraći link\nUmesto odluke o zaključavanju države, što je u dva navrata tražio predsednik Milo Đukanović, nadležni u Crnoj Gori su odlučili da zaključaju 11 gradova i opština u kojima se zabranjuje rad tržnih centara, kladionica i fitnes centara.\nOva mera će, kako je saopšteno u Podgorici, važiti u narednih sedam dana.\nPooštrena mera važi za gradove i opštine koje imaju 14-dnevnu stopu incidence na 100.000 stanovnika veću od 800, a to su: Podgorica, Budva, Tivat, Herceg Novi, Ulcinj, Cetinje, Nikšić, Plužine, Bar, Kotor i Pljevlja.\nTakođe je zabranjeno kretanja stanovnika izvan tih opština, izuzev za ranije definisane izuzetke i uz potvrde, saopštio je Igor Galić, direktor Instituta za javno zdravlje.\nGalić je na konferenciji za novinare rekao da novim epidemiološkim merama zabranjuje se rad ugostiteljskih objekata, osim za goste hotela.\nU navedenim gradovima nastava će se obavljati onlajn već od sutra u škola, a vrtići od petka.\nGranice sa susednim zemljama ostaju otvorene, a crnogorski državljani i stranci sa stalnim ili privremenim boravkom u Crnoj Gori, kao i stranci, osim ako ulaze iz BiH, Srbije, tzv. Kosova ili Albanije, moraju da prilože negativan rezultat PCR ili brzog antigen testa, ne starijeg od 48 sati ili pozitivnog serološkog nalaza na antitela, ne starijeg od mesec dana.\nPolicijski čas u Crnoj Gori ostaje na snazi, a na konferenciji je rečeno da će izlazak iz objekta stanovanja nakon 21 sat i nenošenje maski ubuduće biti posebno kažnjavano, preneo je portal RTCG.


Vesti online / Sport / Fudbal / Čeferin: S Kosovom i na Kosovu mora da se igra\nČeferin: S Kosovom i na Kosovu mora da se igra\nPredsednik UEFA upozorava i na posledice ako se ne uvažava fudbalski integritet samoproglašene države.\nAleksandar Čeferin, koji je u Bakuu gde se Čelzi i Arsenal sastaju u finalu Lige Evrope, nedvosmisleno traži da se poštuju pravila Evropske fudbalske unije.\n- Naša pravila nalažu svim timovima da moraju da prihvate da igraju protiv reprezentacije ili klubova sa Kosova, ako žrebom tako bude određeno, kako na njihovoj teritoriji, tako i na teritoriji Kosova.\nIpak, ta reprezentacija će u žrebu za kvalifikacije i dalje biti odvojena od selakcija s kojima ne bi bilo dobro da se sastane iz bezbednosnih razloga. Među njima je naravno i naša.\nPitanje je šta bi se desilo ako se Kosovo plasira na Evropsko prvenstvo koje se dogodine igra i u gradovima onih zemalja koje ga ne priznaju za samostalnu državu. To su Španija, Rusija, Rumunija i Azerbejdžan.\nFUDBAL Čeferin protiv Mundijala sa 48 učesnika: Saudijce može da pobedi i tim Serije B


OSM Televizija - Milićević: Vatrogasci nadljudskim naporima ugasili požar\nMaričić na Samitu o reformi poreske uprave u Bečićima\nOdbrana srpskih svetinja u Crnoj Gori: Odbijen zahtjev Đukanovića, Srbi rekli "NE"\nBenedi Đukanović u pritvoru mjesec dana\nMilionska šteta poslije požara u fabrici "Fragmat"\nSaslušanje o izručenju Asanža odloženo do februara 2020.godine\nLinta: Prijetnje Srbinu u Dubrovniku - dokaz proustaštva i mržnje\nZa nagradu "Vasko Popa" šest pjesničkih knjiga\nReal potrošio 303 miliona evra i oborio sopstveni rekord\nDžavid potpisao zahtjev o izručenju Asanža SAD-u\nMilićević: Vatrogasci nadljudskim naporima ugasili požar\nKomandir Policijske stanice Brod Slobodan Milićević rekao je danas da su vatrogasci nadljudskim naporima uspjeli da ugase požar nakon eksplozije u Rafineriji nafte Brod i da nije bilo havarije većih razmjera.\nMilićević je naveo da je sinoć u 21.30 časova dežurna služba Policijske stanice Brod obaviještena da je na postrojenju "05" za proizvodnju dizel-goriva i benzina došlo do eksplozije koja je izazvala požar na postrojenju, "usljed čega je došlo do povređivanja određenog broja radnika koji su radili na tim postrojenjima i njihovoj neposrednoj okolini".\n"Odmah po zaprimljenoj prijavi naredio sam angažman cjelokupnog sastava Policijske stanice Brod, odnosno svih policijskih službenika i izašli smo na teren", rekao je Milićević na konferenciji za novinare.\nOn je dodao da su se stavili na raspolaganje Vatrogasnoj jedinici Teritorijalno vatrogasne jedinice Brod i Profesionalnoj jedinici iz Rafinerije nafte, kao i Civilnoj zaštiti radi spasavanja povrijeđenih radnika.\nPrema njegovim riječima, po dolasku u Rafineriju nafte informisani su i prikupili su operativna saznanja "da je došlo u prvi mah do povređivanja osam radnika koji su svi prevezeni u Dom zdravlja u Brodu, gdje im je pružena primarna medicinska pomoć, nakon čega je njih šest upućeno u Bolnicu `Sveti apostol Luka` u Doboju radi svake predostrožnosti".\n"Tamo su im, prema našim saznanjima, konstatovane lakše povrede i oni su van životne opasnosti", dodao je Milićević.\nOn je rekao da je policija u tom trenutku raspolagala saznanjima da se jedan od radnika vodi kao nestao i tragali su za njim.\n"U međuvremenu je došlo do saznanja da je još jedan, deveti radnik, lakše povrijeđen, a traganje za ovim radnikom je nastavljeno. Negdje oko 1.30 poslije ponoći pronašli smo tijelo nastradalog radnika koji je bio zaposlen na susjednom postrojenju od mjesta gdje je primarno izbio požar", precizirao je Milićević.\nPrema njegovim riječima, nakon toga je o svemu informisan okružni tužilac Okružnog tužilaštva u Doboju Mersiha Mahmutović koja je naredila da lice mjesta bude obezbijeđeno i da će se sa uviđajem krenuti u jutarnjim satima.\nMilićević je rekao da je to i urađeno i da uviđaj je u toku u Rafineriji nafte.\nPrema njegovim riječima, poginuli radnik čiji su inicijali B.Lj. /33/ bio je operater jedan postrojenja "04a".\n"Mi smo ga zatekli u neposrednoj blizini. Ta dva postrojenja su jedno uz drugo. Istraga će utvrditi šta je pravi uzrok smrti. Mi to u ovom trenutku ne možemo. Vjerovatno će tužilac narediti obdukciju i ona će da kaže šta je pravi uzrok smrti", naglasio je Milićević.\nOn je rekao da je veliki broj stručnih lica na terenu i da su na ovom slučaju angažovani svi republički i regionalni inspektori iz svih sfera stručnosti koje su usko profilno vezane za rad Rafinerije nafte.\n"U ovom trenutku mogu reći da mi pouzdano, ne mogu reći 100 odsto, ali u velikoj mjeri isključujemo uticaj spoljnog faktora na sam događaj, ali opet ne možemo ni to 100 odsto isključiti", rekao je Milićević.\nOdgovarajući na pitanja novinara, on je rekao da nije kompetentan da kaže kolika je šteta, ali da kao i svaki građanin može da kaže da je nastupila velika šteta i da je, nažalost, nastradao jedan radnik.\n"Prizor koji sam ja zatekao tamo jeste da sam vidio Profesionalnu vatrogasnu jedinicu koja se nadljudskim naporima borila da ugasi požar i ona je to veoma uspješno radila. Mi smo se stavili njima na rasopolaganje u prvi mah da izvučemo ljude koji su povrijeđeni", naveo je Milićević.\nMilićević je istakao da je, kao dugogodišnji profesionalac, naišao na odgovoran pristup i brzu intervenciju vatrogasaca, Civilne zaštite i radnika Doma zdravlja, koji su se našli u rekordnom roku i za ove prilike u rekordnom vremenu uspjeli da savladaju požar, koji je lokalizovan i ugašen oko 22.40 minuta.\n"Tada je prestala svaka opasnost za neke druge havarije. Zadržali smo treću smjenu na kapiji dok nije bilo bezbjedno. Kad smo zaključili da je bezbjedno, odnosno kada su odgovorna lica iz Rafinerije nama dala saglasnost, mi smo dozvolili da radnici uđu u treću smjenu i nastave da rade svoj posao na postrojenjima koja su u tom trenutku bila u funkciji", pojasnio je Milićević.\nOn je naveo da je u gašenju požara učestvovao cjelokupan sastav Profesionalne vatrogasne jedinice.\n"Momci su odradili svjetski posao", istakao je Milićević.\nOn je rekao da su on i načelnik opštine Ilija Јovičić bili istog trenutka pozvani od načelnika policijske uprave u Slavonskom Brodu i gradonačelnika Slavonskog Broda i da je na raspolaganje stavljen cijeli hirurški tim u Slavonskom Brodu.\n"Načelnik Granične policije je omogućio da se nesmetano, u slučaju potrebe, prevezu sva povrijeđena lica u Bolnicu Slavonski Brod. Njihova sanitetska vozila su bila krenula ovamo da nam pruže pomoć, ali su ostala na granici jer nije bilo potrebe", rekao je Milićević i dodao da su od njih dobili veliku podršku.\nPrema njegovim riječima, sve druge vatrogasne jedinice iz Modriče i Dervente bile su na raspolaganju, stavljene su u pripravnost i krenule su prema Brodu da intervenišu u slučaju potrebe.\nOdgovarajući na pitanje novinara koliko je, prema njegovim procjenama, bio ozbiljan ovaj događaj "s obzirom na to da je načelnik opštine rekao da je sve `prenapuhano`", Milićević je rekao da ne može da govori o posljedicama koje bi mogle eventualno da nastupe jer to mogu da kažu stručna lica.\n"Ali, mogu da kažem da je načelnik opštine u pravu sa onim što smo mi zatekli na te terenu jer je brza intervencija vatrogasaca dovela do toga da je požar ugašen i da je svaka eventualna dalja prijetnja bila prekinuta", naveo je Milićević.\nPrema njegovim riječima, načelnik opštine je veoma ažurno i brzo izašao i obavijestio javnost posredstvom Radio Broda i društvenih mreža da u tom trenutku nema potrebe za uznemirenjem građana u većem obimu, da nema potrebe da se građani evakuišu i da napuštaju grad.\nOn je dodao da je u prvi mah situacija bila takva da se svakome učinilo da je velika havarija i da prijeti velika opasnost, ali da nije bilo havarije većih razmjera.\nJoš iz iste kategorije: « Dodik pozvao Ivanića i Govedaricu na kafu Dodik: Povrijeđeni radnici su heroji »\nMaričić na Samitu o reformi poreske uprave u …\nOdbrana srpskih svetinja u Crnoj Gori: Odbije…\nMilionska šteta poslije požara u fabrici …\nSaslušanje o izručenju Asanža odloženo do feb…\nĆulum: Tužilac će odmah saslušati Đukanovića …\nLinta: Prijetnje Srbinu u Dubrovniku - dokaz …\nDžavid potpisao zahtjev o izručenju Asanža SA…


Više od 700 aplikacija za obnovu i rekonstrukciju kuća u Brčko distriktu\nViše od 700 aplikacija za obnovu i rekonstrukciju kuća u Brčko distriktu\tIstaknuto\nU odjeljenje za izbjegla raseljena lica i stambena pitanja, brčanske Vlade, pristiglo je više od 700 prijava na raspisana tri javna poziva u vezi sa riješavanjem stambenih pitanja, zašto je iz budžeta Distrikta izdvojeno više od 650.000 maraka.\n„ Inače, za prvi poziv, koji se odnosi na obnovu kuća povratnicima izdvojeno je 200.000 maraka a pristiglo je 340 aplikacija. Za drugi javni poziv, a tiče se integracije u Distrikt, rezervisano je 150.000, i zaprimljeno je 80 prijava,dok za ovaj posljednji javni poziv, a odnosi se na obnovu- ratom razrušenih domova, je rezervisano 300.000, a apliciralo je 286 lica“ rekla je šefica odjeljenja Ljubica Ilić. Paralelno sa prijemom zahtjeva- odnosno aplikacija, u odjeljenju se išlo i dalje kroz propisane procedure odabira korisnika donacija, kroz formirane stručne komisje. Komisije koje će raditi na analizi prispjelih prijava već su formirane te ide pregled pripjele dokumentacije. „Za očekivati je da cijeli proces odabira za javni potiv koji je prvi raspisan, onaj obnovu kuća povratnicima, bude okončan i preliminarna lista korisnika donacija, bude objavljena idućeg mjeseca, odnosno tokom septembra“, precizirala je Ilić.


Vatrogasci iz Srbije nastavljaju da pomažu u gašenju požara u Grčkoj\nSvet Autor:FoNet12. avg. 202111:27 > 11:293 komentara\nPripadnici Sektora za vanredne situacije i Helikopterske jedinice MUP Srbije nastavljaju gašenje požara u Grčkoj pomažući kolegama u borbi protiv vatrene stihije koja je zahvatila tu zemlju, saopštio je MUP, navodeći da su vatrogasci tokom noći obilazili teren i povremeno reagovali na opožarenim površinama kako bi linije požara držali pod kontrolom.\nPripadnici Sektora za vanredne situacije iz Niša, Beograda, Novog Sada, Sremske Mitrovice, Zrenjanina, Kikinde, Jagodine, Kruševca i Kraljeva već treći dan angažovani su danonoćno na gašenju požara na severnom delu ostrva Evija, zajedno sa pripadnicima Helikopterske jedinice koji su samo tokom jučerašnjeg dana u dva navrata u 44 naleta izbacili 48 tona vode u rejonima mesta Elinika i Atalanti, navodi MUP.\nVatrogasci-spasioci tokom jučerašnjeg dana nastavili su rad na lokalizaciji požara u selu Avgarija u severnoj Eviji, gde je sprečeno širenje požara na hiljade hektara šumskih kompleksa i sela u okolini.\nO zdravlju vatrogasaca iz Srbije sve vreme brine medicinski tim Odeljenja za zdravlje zaposlenih i bezbednost na radu Ministarstva unutrašnjih poslova, navodu MUP u saopštenju.


Inter juri "Bejla" iz Lige 1! - Sportske.net\nInter juri "Bejla" iz Lige 1!\nNa nesreću Italijana, konkurencija nije mala!\n"Jorgandžijama" se osladilo, veliki šoping u Portu!"Karamele" spašavaju Inter, promašaj "Meace" se vraća na Ostrvo?Šta se to "krčka" u Madridu? Grizman se predomislio, Atletiko spremio ogroman novac za njegovu zamenu!Novi trener na pragu, ovo će biti postava Intera u narednoj sezoni!Ovo je najverovatniji ishod italijanske trke za LŠ, bez obzira na sve, videćemo "bejbi" Milan!\nSvi se sećamo kako je Geret Bejl započeo svoju karijeru na levom beku da bi polako napredovao prema golu, utakmica sa Interom u Ligi šampiona gde je postigao het-trik je plasirala Velšanina u sam vrh evropskog fudbala.\nTo je bila ujedno i potvrda je Velšanin stvoren za ofanzivniju poziciju.\nSličan slučaj možemo pronaći u francuskoj ligi 1, radi se o Alžircu iz redova Nice.\nJusuf Atal je pre dve nedelje sličan nastup imao protiv Gengana, kada je postigao sva tri gola u trijumfu nad novim učesnickom Lige 2.\nAlžirac je počeo igrajući na pozicijama desnog i levog beka da bi se polako pomerao napred i svojih pet minuta iskoristio igrajući na levom krilu gde se pokazao izuzetno efikasnim.\nPored Intera za dvadesetdvogodišnjeg reprezentativca Alžira su zainteresovani francuski PSŽ, ali i Atletiko Madrid koji muku muči sa levom stranom terena.\nKup - Danas je žreb, da li će Zvezda na OFK Beograd? On to zaista želi...


Ivancov: Ne miješam se u poslove BiH, za razliku od nekih mojih kolega - Klix.ba\nSastanak s Dodikom Ivancov: Ne miješam se u poslove BiH, za razliku od nekih mojih kolega\nIvancov: Ne miješam se u poslove BiH, za razliku od nekih mojih kolega\n15.8.2019. u 15:30\nPetar Ivancov (Foto: M. O./Klix.ba)\nAmbasador Rusije u Bosni i Hercegovini Petar Ivancov poručio je nakon današnjeg sastanka sa članom Predsjedništva BiH Miloradom Dodikom da je veoma zabrinut zbog dešavanja u BiH, posebno jer 10 mjeseci nakon izbora nije formirana vlast te se čeka na ekonomske i druge reforme.\n"Očigledno je da je ključ za rješavanje ovih problema formiranje Vijeća ministara BiH. Za mene je očigledno da bi to trebalo biti formirano na osnovu zajedničke agende. Sva sporna pitanja treba riješiti nakon formiranja institucija vlasti", poručio je Ivancov.\nGovoreći o sporazumu koji su lideri SDA, SNSD-a i HDZ-a BiH potpisali 5. augusta istakao je da se još uvijek nada kako je saglasnost moguća.\nNa pitanja o članstvu BiH u NATO-u odgovorio je da je članstvo u međunarodnim organizacijama pitanje za vlasti u BiH.


prijateljstvo - Sputnjik Srbija\nDve decenije prijateljstva: Sledeća godina od posebnog značaja za Rusiju i Kinu\nSledeća godina će biti od posebnog značaja za rusko-kineske odnose jer zemlje 2021. godine obeležavaju 20. godišnjicu potpisivanja sporazuma o dobrosusedstvu, prijateljstvu i saradnji, rekao je portparol Ministarstva spoljnih poslova Kine Van Venbin.\nNišta od prijateljstva Trampa i Putina: Glavni problem – administracija SAD\nPredsednik SAD Donald Tramp je još tokom predizborne kampanje obećavao da će sa Rusijom uspostaviti prijateljske odnose, ali i nakon pune dve godine ništa se nije promenilo u odnosu na politiku koju je vodio njegov prethodnik Barak Obama, a glavni razlog je tvrda linija koju administracija SAD ima prema Moskvi, piše list „Forin polisi“.\nZapadni mediji: Antiamerička alijansa Moskve i Pekinga preti svetskom poretku\nZapad ignoriše rapidno poboljšanje odnosa između Rusije i Kine, što može da bude velika greška — antizapadna i antiamerička alijansa između Moskve i Pekinga stvara ozbiljnu pretnju američkim interesima i aktuelnom svetskom poretku, piše britanski list „Fajnenšel tajms“.\nSi Đinping: Cenim prijateljstvo sa Putinom i odnose sa Rusijom\nKineski predsednik Si Đinping izjavio je tokom telefonskog razgovora sa njegovim ruskim kolegom Vladimirom Putinom da ceni prijateljstvo koje ima sa njim, kao i odnose koja njegova zemlja ima sa Rusijom.\nRusija: Prema Britancima smo srdačni — dođite i uverite se\nRusi se prema Britancima odnose veoma pozitivno i srdačno, uprkos izjavama tamošnjih zvaničnika, saopšteno je iz Ambasade Ruske Federacije u Londonu.


Sportske.net - ACB - Barsa u polufinalu, Real poražen u Mursiji\nACB - Barsa u polufinalu, Real poražen u Mursiji\nKatalonci rutinski eliminisali Fuenlabradu u četvrtfinalu plej-ofa španskog šampionata, dok je Mursija obezbedila majstoricu u Madridu protiv branionca titule.\nFuenlabrada se držala u prvom poluvremenu protiv najboljeg tima regularnog dela šampionata, ali je u trećoj četvrtini Barsa pokazala klasu, stegla u odbrani, dobila ovaj period igre sa čak 20 poena razlike i do kraja rutinski privela meč kraju - 68:84.\nIvan Paunić je ponovo bio bled, ovo je bila sezona njegove karijere, ali njegov pad u igri se vremenski poklopi sa preliminarnim spiskom selektora Srbije Sađe Đorđevića za predstoječi kvalifikacioni turnir za OI na kom nije bilo njegovog imena. Paun je na poslednjoj utakmici za svoj tim ove sezone postigao 'samo' 5 poena, svih pet sa linije penala, uz to je imao i 3 skoka. Drugi sprski interlacionalac iz redova Fuenlabrade, Oliver Stević, nije bio u protokolu ni za ovaj meč.\nUbedljivo najbolji igrač utakmice bio je češki reprezantativac i momak koga ćemo gledati u beogradskoj Areni na kvalifikacionom turniru za Rio, Tomaš Satoranski. On je bio najefikasniji pojedinac meča sa 21 poenom i najbolji asistent sa 7 uspešnih dodavanja svojim saigračima. Odličnu rolu pružio je i Džastin Doelman kome su nedostajala dva skoka za dabl-dabl (10 pts, 8 sk).\nBarsa će se za finale boriti za boljim iz duela Laboral Kuća - Gran Kanarija, trenutno je 1:1 u pobedama, majstorica se igra u Vitoriji.\nMajstorica u Madridu između Reala i Mursije odlučiće ko će na Valensiju u drugom polufinalu.\nMursija je pred svojom publikom izjednačila protiv 'Kraljevskog kluba' na 1:1 u pobedama, slavivši rezultatom 91:87.\n'Los Blankosi' su dobili prvu četvrtinu sa pet poena prednosti, ali je Mursija postepeno topila prednost aktuelnog šampiona Španije, rešila u svoju korist poslednja tri kvartala i zasluženo trijumfovala.\nReal nije imao rešenej za svog igrača Fakunda Kampaca, koji igra feneomenalno ove sezone u Mursiji na pozajmici. Argentinac je postigao 19 poena, isto toliko ubacio je Faverani, a dvocifreni su bili još bivši reprezenativac Španije Karlos Kabezas (12 pts), koji je odigrao doktorski u finišu i pogodio ključnu trojku 15 sekundi pre kraja, kao i Crnogorac Nemanja Radović (11 pts).\nU Realu je ubedljivo najbolji bio kapiten Felipe Rejes sa 21 poenom i 8 skokova, Ljulj je brojao do 15, 'Mitraljeta' Kerol so 11, Ćaćo Rodrigez i Vili Ernangomez do 10.\nproci ce real to ...\nNe razumem sta se desilo onako jakom Realu iz prosle sezone...\nOdgovori 25 0


Vreme je da obnovite porodične odnose. U poslednje vreme, mnogi horoskopski znakovi su daleko od svojih najmilijih - i fizički i emocionalno. Ne plašite se da pokažete osećanja članovima porodice i razgovarate o životnim događajima. Uostalom, upravo oni vam mogu pomoći da realizujete planove pružajući potrebnu podršku i pažnju.\nLjupke Device, povlačenje nije najbolji način da se reše problemi. U januaru, zvezde savetuju da više vremena provodite sa istomišljenicima. Ovo je sjajno vreme da se pridružite različitim javnim organizacijama, učestvujete na konferencijama, seminarima i drugim javnim događajima. Tamo gde ima više ljudi - postoji više mogućnosti za realizaciju vašeg potencijala i smelih ideja. Ne plašite se kritike i uspećete!


Istanbul: Bacali jaja na holandsku ambasadu, mislili da je ruska - Klix.ba\nIstanbul: Bacali jaja na holandsku ambasadu, mislili da je ruska\n28.11.2015. u 11:00\nZastave Rusije i Holandije\nGrupa demonstranata greškom je jajima gađala holandsku ambasadu u Istanbulu, zamijenivši je za rusku. Kako prenose turski mediji, demonstranti su najvjerovatnije zamijenili zastave dvije zemlje, koje su izgledom veoma slične.\nDemonstranti su se okupili kako bi protestovali protiv diplomatskih sankcija koje je Rusija najavila protiv Turske.\n"Ovo nije prvi put da se ovako nešto dešava. Često nas zamijene sa Rusima čija se ambasada nalazi u neposrednoj blizini", rekao je holandski ambasador u Turskoj Rober Schuddeboom.\nSličan incident dogodio se u julu 2015. godine.\nKako prenosi Todays Zaman, grupa demonstranata napala je jedan kineski restoran, zamijenivši ga za ambasadu te zemlje. Razlog napada je bio, kako su naveli, loš odnos Pekinga prema muslimanskoj zajednici u Kini. U drugom incidentu demonstranti su napali grupu korejskih turista zamijenivši ih za kineske zvaničnike.\nOrganizatori protesta ovaj čin tada su pokušali opravdati tvrdnjom da "svi azijati imaju kose oči, te da ih je nemoguće razlikovati".\nIstanbul Rusija Turska\nStranke u Goraždu podijelile pozicije u budućoj vlasti, premijer će biti iz SDA


Poljski predsednik Andržej Duda potpisao je danas veoma kritikovani Zakon koji omogućava političarima da kažnjavaju ili otpuštaju sudije čije postupke ili odluke budu smatrali štetnim.\nZakon je izazvao osudu EU i međunarodnih organizacija za zaštitu ljudskih prava, te poljske opozicije i sudija. Prema njihovom mišljenju, Zakon krši osnovne demokratske vrednosti nezavisnosti pravosuđa.\nZakonom se zabranjuje sudijama da osporavaju imenovanja sudija koje izvrši predsednik, ograničava njihova prava na samoupravljanje i zabranjuje im političku aktivnost.\nVladajuća partija Zakona i pravde vrši reforme pravosuđa od dolaska na vlast 2015. godine.


Federacija se odriče pritužbi u slučaju negativnih posljedica cijepljenja! - Tomislav City\nNaslovnica Najnovije vijesti Federacija se odriče pritužbi u slučaju negativnih posljedica cijepljenja!\n”Premijer FBiH je ovlašten da potpiše pisma namjere koja budu zatražena od Zavoda za javno zdravstvo i Ureda federalnog premijera, nakon iskazane spremnosti za nabavku cjepiva protiv korona virusa za potrebe FBiH i za kompanije koje trenutno nisu registrirane kao veleprometnici lijekovima”, navodi s eu priopćenju.\n”S ciljem mogućnosti samostalne nabavke cjepiva, premijer je u stalnoj je komunikaciji s veleposlanicima BiH u Ruskoj Federaciji, NR Kini, Republici Turskoj, Maleziji, te Stalnim predstavništvom BiH pri UN-u”, navedeno je.\nPrethodni članakPosljednji ispraćaj Jakova Perića bit će 2. travnja u Mesihovini\nPolicajci koji su pretukli mladića u Mostaru udaljeni s dužnosti, slučaj preuzima tužiteljstvo\nLivno: Nožem usmrtio psa – uginuo je nakon 15 minuta


Novi kontakt centri i platforme za informisanje u vezi sa virusom COVID-19 : Inkluzija\nNovi kontakt centri i platforme za informisanje u vezi sa virusom COVID-19\nVlada Republike Srbije uspostavila je jedinstveni kontakt centar „COVID-19” na broju 19819. Pozivanjem ovog broja, građani i građanke mogu dobiti savete i preporuke stručnjaka/inja u borbi protiv koronavirusa, kao i kontaktirati nadležne stručne službe u celoj državi.\nRadno vreme operatera je svakim danom od 8 do 22 časa, dok će građani/ke imati mogućnost da se 24 časa dnevno upoznaju sa informacijama u vezi sa virusom COVID-19. Pozivanje kontakt centra 19819 je besplatno za korisnike/ce svih mreža, bilo da je reč o fiksnim ili mobilnim operatorima.\nVlada Republike Srbije uspostavila je i jedinstveni kontakt centar za pomoć starim licima na broju 19920. Pozivanjem ovog broja, građani i građanke se mogu obratiti za pomoć po pitanju namirnica, lekova i drugog u gradskim i opštinskim centrima u kojima se angažuju volonteri/ke. Pozivanje kontakt centra 19920 je besplatno za korisnike svih mreža, bilo da se radi o fiksnim ili mobilnim operatorima.\nU saradnji sa kompanijom „Rakuten Viber CEE”, Vlada Republike Srbije pokrenula je na Viber platformi automatski info servis COVID-19 Info, kako bi građani i građanke dobili proverene informacije, važne novosti i odgovore na pitanja u vezi sa COVID-19. Građani/ke ovom servisu mogu da pristupe preko Viber aplikacije ili linka na zvaničnom sajtu www.covid19.rs. Dodatno, svi korisnici/e Viber aplikacije će uskoro dobiti i posebnu poruku sa linkom za komunikaciju sa COVID-19 Info servisom, gde izborom odgovora iz ponuđenih menija ili postavljanjem sopstvenih pitanja mogu dobiti informacije koje ih interesuju. COVID-19 Info servis će konstantno biti ažuriran i dopunjavan u skladu sa pitanjima koja građani i građanke budu postavljali.\nVlada je takođe uspostavila nacionalnu platformu za prijavu volontera i volonterki na adresi www.budivolonter.gov.rs. Svi građani/ke koji ne pripadaju rizičnoj grupi i žele da pomognu našim najstarijim sugrađanima/kama i drugim rizičnim grupama stanovništva, mogu se prijaviti popunjavanjem prijave na sajtu www.budivolonter.gov.rs ili besplatnim pozivanjem kontakt centra COVID-19 na broj 19819 svakim danom od 08 do 22 časa.\nNakon što nadležne službe odobre prijavu, volontere/ke će kontaktirati gradski i opštinski centri sa detaljnim uputstvima i prvim zadacima. Sve podnete prijave zainteresovanih građana i građanki koji žele da pomognu i budu volonteri/ke će se proveravati, sa ciljem da se spreči i najmanja zloupotreba. Platforma je realizovana uz podršku Programa Ujedinjenih nacija za razvoj (UNDP).\nTakođe je počeo sa radom i Kontakt centar za republičke inspekcije. Građani/ke i privreda od danas mogu da prijave nezakonito podizanje cena životnih namirnica, lekova, medicinskih sredstava i zaštitne opreme na broj 011/6350-322 ili putem sajta inspektor.gov.rs.


ŽRS - U pripremi Javni oglas za prijem radnika u izvršnoj službi ŽRS\nU pripremi Javni oglas za prijem radnika u izvršnoj službi ŽRS\nSvetska banka od decembra 2017.godine u okviru projekta restrukturisanja ŽRS, pruža podršku na ukupnom unapređenju poslovanja Željeznica Republike Srpske.Saradnja koja je definisana međunarodnim ugovorom ima za cilj unapređenje operativne efektivnosti i finansijsku održivost preduzeća.\nProjekat restrukturisanja Željeznica Republike Srpske, provodi se kroz tri komponente finansijsko restrukturisanje, restrukturisanje radne snage i organizaciono restrukturisanje.\nU okviru prve komponente finansijskog restrukturisanja, sva dugovanja Željeznica Republike Srpske prema Poreskoj upravi RS, državnim institucijama i radnicima su izmirena - rekao je na danas održanoj konferenciji za novinare vršilac dužnosti generalnog direktora ŽRS Željko Radić.\n-Uspešno je završena i druga komponenta međunarodnog ugovora - restrukturisanje radne snage, koja se odnosila na smanjenje broja radnika. Željeznice Republike Srpske su tokom perioda 2018-2021. godina, primenjujući važeće propise iz ove oblasti, smanjile broj radnika, odnosno ispunile zacrtani cilj od 2098 zaposlenih, koji je definisan ugovorom o restrukturisanju. Broj zaposlenih u Željeznicama Republike Srpske od početka projekta restrukturisanja smanjen je sa 3098 radnika, na danas ukupno 1986 zaposlenih – istakao je Radić.\nZaposleni koji su u prethodnom periodu napustili preduzeće, učinili su to dobrovoljnim odlaskom, uz sporazumni prekid radnog odnosa i stimulativne otpremnine putem prijave na interne oglase preduzeća, te prirodnim odlivom radne snage odnosno penzionisanjem i drugo.\nPoštujući preuzete obaveze iz međunarodnog ugovora sa Svetskom bankom u okviru projekta restrukturisanja, na osnovu preporuke Glavne službe za reviziju javnog sektora Republike Srpske i Ombudsmena za ljudska prava BiH, kao i definisanja radno - pravnih odnosa, Uprava Željeznica Republike Srpske je u novembru 2021. godine usvojila Pravilnik o organizaciji i sistematizaciji radnih mesta Željeznica Republike Srpske.\nNovi Pravilnik o organizaciji i sistematizaciji radnih mesta Željeznica Republike Srpske čini 2098 sistematizovanih radnih mesta, kao što je i definisano ugovorom o restrukturisanju preduzeća.\n-U samom procesu i dalje se preduzimaju neophodni koraci, kako bi struktura zaposlenih bila optimalna i zadovoljila potrebe preduzeća u narednom periodu. U Željeznicama Republike Srpske izraženo je smanjenje broja radnika u izvršnoj službi i tehničkih zanimanja koja nije lako nadomestiti. Značajno se smanjio broj radnika specifičnih željezničkih zanimanja i zanimanja koja su najdeficitarnija kao što su bravari, zavarivači, skretničari, otpravnici, inženjeri elektro, mašinske, građevinske struke i slično –rekao je Radić..\nKako bi se se nesmetano odvijao tehničko-tehnološki proces rada u preduzeću, Željeznice Republike Srpske su Planom zapošljavanja 2021/2022.godine, iskazale potrebu za popunom nedostajućeg kadra raspisivanjem javnog oglasa, uz odobrenje i saglasnost nadležnih institucija: resornog ministarstva, Vlade Republike Srpske i Svetske banke, odnosno kako je definisano međunarodnim ugovorom sa Svetskom bankom.\nS tim u vezi, Vlada Republike Srpske je na svojoj 152. sednici donela Rešenje o saglasnosti na Plan zapošljavanja Željeznica Republike Srpske za 2021/2022. godinu, u kome je iskazana potreba za prijemom radnika u izvršnoj službi.\n-Rešenjem Vlade Republike Srpske kojim je data saglasnost na zahtev za prijem u radni odnos 57 radnika izvršne službe, Željeznice Republike Srpske pripremaju prvi Javni oglas za prijem radnika. Sa prijemom neophodnog izvršnog osoblja, za precizno identifikovane tehničke poslove, saglasna je i Svetska banka, od koje su Željeznice Republike Srpske dobile podršku. Javni oglas za prijem radnika na izvršnim poslovima u Željeznicama Republike Srpske je u pripremi i plan je da isti bude oglašen početkom meseca februara – naglasio je Željko Radić, vršilac dužnosti generalnog direktora ŽRS..\nTreća komponenta koja se trenutno provodi u okviru projekta restrukturisanja je organizaciono restrukturisanje. Vlada Republike Srpske je izabrala „model holdinga“, koji podrazumeva stvaranje željezničkog holdinga i tri zavisna preduzeća odgovorna za prevoz putnika, robe i upravljača infrastrukture. Trenutno se sa konsultantom, resornim ministarstvom i Vladom RS provode aktivnosti oko pripremne faze za prelazak na novi način organizacije preduzeća.\nOcena Svetske banke je da projekat restrukturisanja Željeznica Republike Srpske dobro napreduje, te da je značajno popravljena finansijska situacija preduzeća uz otplatu više od 36 miliona evra duga i zaostalih obaveza. Iz razloga složenosti samog projekta i aktivnosti koje ne zavise samo od Željeznica Republike Srpske, Svetska banka je u oktobru 2021. godine, produžila period trajanja realizacije ugovora do decembra 2022. godine.\nŽeljeznice Republike Srpske nastoje da se reorganizuju na najbolji mogući način kako bi bile efikasnije i efektivnije, odnosno da u budućnosti budu preduzeće spremno za tržišno poslovanje i pojavu konkurencije na željezničkom tržištu, rečeno je na konferenciji za novinare u Doboju.